
Forord 


Hvorfor elske? 


Kærlighederdensødesteog højesteegenskab. 
Den er værdsat både i troens spirituelle verden 
og i den fysiske verden. 

Hvad angår menneskers kærlighed til mennesker, 
kan der være mange bevæggrunde: 

En åben og imødekommende personlighed, 
venlighed, troskab, sandhed, blufærdighed, 
visdom, retfærdighed, tillid, ære, pålidelighed, 
et sødt smil, hengivenhed, evnen til at lytte, 
interessen for næsten, gavmildhed, evnen 
til at tilgive andres fejl, hvis man hjælper de 
faldne til at stå på benene igen ved at give 
dem håb, at undgå at genere andre, at have 
sunde menneskelige følelser, at have ønsket 
om at hjælpe andre og gøre gode gerninger, 
at være taknemmelig, at erkende skønhed, 
at respektere andre mennesker, at være mild 
i behandling af alle ting og i alle forhold, at 
være blid, at være opmærksom på at lære fra 
sig og bringe lys i andres liv ved gavnlig viden 
samt ved at skabe sammenhæng mellem ord 
og gerning, ydmyghed, handlekraft, at være 
god til det man beskæftiger sig med, have et 

imødekommende væsen og at være god til at 
have det sjovt på en respektabel måde. 

Muhammed søn af Abdullah, Islams profet, 
elskede alle de egenskaber, som også fandtes i 
hans person, udadtil såvel som indadtil, privat 
som offentligt og han opretholdtholdt disse 
uafbrudt hele sit liv, både overfor sig selv, med 
familien og samfundet, med sine koner, børn, 
børnebørn samt både venner og fjender. 

Muhammed, en person som menneskeheden 
bør være stolt af, er elsket for disse gode 
egenskaber. Alle ordentlige mennesker, som 
er nærværende og med en sund samvittighed, 
elsker disse egenskaber idet mennesket er skabt 
med en forkærlighed for skønhed. Profeten 
Muhammed er elsket og skattet for at besidde 
disse egenskaber. 

Han er desuden elsket på grund af en anden 
god egenskab, nemlig hans dybe kærlighed til og 
respekt for menneskehedens ledere, som kom før 
ham, altså de tidligere profeter og sendebude. 

Hvorfor fortjener denne egenskab så en dyb 
og særlig kærlighed? 

Menneskets historie såvel som nutiden bærer 
vidnesbyrd om dårlige og mørke egenskaber, 
som har fulgt menneskerne fra de blev skabt 
og frem til i dag, og det er egenskaber som 
had, splid, misundelse og fornægtelse af ens 
lige. Islams profet, fred være med ham, er helt 
fri for den egenskab, som driver mennesker til 
at ødelægge de indbyrdes relationer. 

De tidligere profeter er profeten Muhammads 
ligemænd i næsten alt, i guddommelig renhed, i 
modtagelseafåbenbaringerogividerebringelsen 
af Guds bud, og i deres fuldkommenhed. 
Alligevel frembød profeten Muhammed et 
lysende eksempel på anerkendelse af de 
profeter og sendebude, der kom før ham. 

Han elskede alle som kom før ham, var 
glad for hvert sendebud som bragte sandhed, 
godhed og skønhed på denne planet, troede 
på enhver bog, som kom til ethvert sendebud, 
og erkendte fuldkommenheden af hver eneste 
profet og hvert sendebud, som kom før ham. 

Det er sandt, at profeternes manerer er så 
enestående, at intet menneske kan nå deres 
stade, med mindre de er af de udvalgte eller 
dem, som modtage åbenbaringer. Det er 
ubestrideligt sandt. 

At navnene Abraham, Moses og Issa (Jesus) 
er nævnt i den bog som blev sendt ned til 
Muhammad, flere gange end hans eget navn, 
er noget nyt for de fleste. Det befordrer gode 
relationer og viser fremad i verden. 

I Koranen nævnes bl.a. følgende: 

Abrahams navn 48 gange 

Moses navn 136 gange 

Jesus navn 36 gange 

Muhammads navn 4 gange, og Ahmad (et 
andet navn for Muhammad) 1 gang; summen 
af de to er 5 gange. Ikke mere. 

Læseren kan lave et regnestykke, der vil 

vise forskellen, ved sammenligning af antallet 
af gange Muhammads navn nævnes samt hvor 
mange gange Abraham, Moses og Jesus nævnes 
i den bog, som sendtes ned til Muhammed; 
forskelle som ofte har frembragt undren og 
beundring. 

Dette er et videnskabeligt og redeligt bevis 
på Muhammeds sande profetgerning og en 
bekræftelse af denne, da ingen ved egen kraft 
kan opnå denne høje grad af retfærdighed 
og ydmyghed og give præference til sine lige 
gennem gentagen ros, omtale og respekt. 
Ingen kan opnå denne høje stilling andet end 
en tro profet, der holder sig til sandheden og 
adlyder de åbenbaringer, han bliver givet, uden 
at tilbageholde noget. 

Oven i denne forklaring som værende en del 
af årsagen til den kærlighed, muslimer nærer 
til Muhammed, er der andre også årsager som 
bidrager til dette: 

1. Accepten af, at Koranen blev åbenbaret 
til profeten Muhammed. Koranen opfattes som 
det store bevarede register over profeternes 
og sendebudeness færden, deres bøger, deres 
oprindelse, budet og deres tro kald. 

Den er for det første et register over 
profeternes adfærd og deres budskaber 
overordnet set: 

e Sig: ”Lovet være Gud! Fred være med Hans tjenere, 
som Han har udvalgt!” Hvad er bedst, Gud eller det, som 
de sætter ved Hans side?” (27: 59) 

e Gud udvælger udsendinge blandt engle og mennesker. 
Gud hører alt og ser alt. (22: 75) 

e Hos Os er de blandt de udvalgte og de bedste. (38: 47) 

e udsendinge, som Vi tigligere har fortalt dig om, og 
udsendinge, som Vi ikke har fortalt dig om. Gud talte med 
Moses i ord. (4: 164) 

For det andet er den et register over 
profeternes adfærd og deres budskaber i 
detalje: 

Profeterne og sendebudenes adfærd blev 
bragt i forskellige Koraniske udtalelser som det 
der kom i kapitlerne Al-Anaam og Mariam: 

I Surat Al-Anaam (Kvæget): 

e (83) Dette er vores bevisførelse; den gav Vi Abraham 
mod hans folk. Vi hæver i rang, hvem Vi vil. Din Herre 
er vis og vidende. (84) Vi skænkede ham Isak og Jakob; 
begge retledte Vi. Noah havde Vi allerede tidligere retledt, 
og blandt hans efterkommere: David, Salomon, Job, Josef, 
Moses og Aron; således gengælder Vi dem, der handler godt 
(85) —og Zakarias, Johannes, Jesus og Elias; alle hørte de til 
dem, der handler ret — (86) og Ismael, Elisa, Jonas og Lot; 
alle har Vi udmærket frem for alverden (6: 83 — 86) 

I Surat Mariam (Maria): 

e (41) Tænk på Abraham i Skriften! Han var en 
sandfærdig mand og profet. 

e (51) Tænk på Moses i Skriften! Han var ren af hjertet. 
Han var udsending og profet. (52) Vi råbte til ham fra den 
højre side af bjerget og lod ham komme nær til en fortrolig 
samtale (53). Vi gav ham i Vor barmhjertighed hans broder 
Aron som profet. 

e (54) Tænk på Ismael i Skriften! Han var ordholdende. 

Han var udsending og profet. (55) Han påbød sine husfæller 
bøn og almisse og var sin Herre til velbehag. 

e (56) Tænk på Idris i Skriften! Han var en sandfærdig 
mand og profet. (57) Vi hævede ham til et højt sted. (58) 
Det er dem, som Gud har vist nåde, profeter af Adams 
efterkommere og af dem, som Vi bar sammen med Noah, af 
Abrahams og Israels efterkommere og af dem, som Vi har 
retledt og udvalgt. Når Den Barmhjertiges tegn blev læst 
op for dem, kastede de sig ned i tilbedelse og tårer. (19: 41 
& 51 —58). 

1. Muhammeds religion er international, 
ikke lokal eller etnisk defineret. 

e Muhammads hjerte, sjæl og hjerne blev 
åbnet for alle profeter og de bøger, som tidligere 
var belvet åbenbaret til dem. 

e Han blev ved med at rose sine brødre: 
profeterne og sendebudene. 

2. Forståelsen af at det endelige bud er et 
fuldkomment og helt bud, og alligevel påbød 
profeten folk at følge sine forgængere i sand 
tro og gode manerer. 

e | har et smukt eksempel i Abraham og dem, der var 
med ham. (Del af 60: 4) 

e Det er dem, som Gud har retledt. Følg deres retledning! 
(Del af 6: 90) 

Henvisningen er hertil profeter og sendebude, 
som blev nævnt i verset før dette. 

Ja, profeten Muhammad er elsket for alt 
dette samt for hans gode egenskaber og til 
fuldkommenhed grænsende manerer såvel som 
forhans nære forbindelse til sine brødre profeterne 

og sendebudene, som gennem alle tider og på 
alle steder spredte viden, lys og retledning, må 
Allahs fred og velsignelse være med dem alle. 

Dette forord er kun en henvisning til de 
stores relationer, som denne bog vil behandle 
og beskrive. Fra forbindelsen mellem profeterne 
kan vi konstatere, på hvilket højt niveau de 
udvalgte levede, og deres eksempel vil tilskynde 
de kloge og oplyste sjæle blandt mennesker til 
hver en tid til at have gode relationer mellem 
hinanden, baseret på sandhed, troskab, 
ærbarhed og respekt. På denne måde kan man 
følge profeterne og sendebudene. 

Et af Skaberens formål med at sende profeter 
og sendebude til menneskene var at vise, at 
høj åndelig udvikling er noget, som er muligt 
og opnåeligt i menneskers liv, og ikke blot en 
tom frase. 

Derfor var profeterne mennesker og ikke 
engle: 

e Deres udsendinge sagde til dem: ”Vi er kun mennesker 
ligesom jer;” (Del af 14: 11) 

e Sig: ”Jeg er kun et menneske ligesom jer. Det er blevet 
mig åbenbaret, at jeres gud er én gud”. (Del af 18: 111) 

At efterligne profeterne og sendebudene i 
type, udseende, vaner og egenskaber, kræver 
menneskers kunnen. Vi bør tage fra dem og 
opbygge høje relationer mellem mennesker fri 
for had, misundelse og mistillid, men fuld af 
kærlighed, respekt, gensidig tro, ros og smuk 
tale. 

Første kapitel 
Enigheden om 
profeternes ægthed 


Vihargivetåbenbaringer 
til dig, ligesom Vi gav 
Noah og profeterne 
efter ham åbenbaringer 

Har der på jorden, været velsignede profeter, 
som Ærkeenglen har bragt bøger, åbenbaret af 
Gud den almægtige? 

< Bøger som indholder kendskab til Gud, 
hvordan man elsker Ham, lever til Hans 
tilfredshed og hvordan man forbereder sig til at 
møde Ham i den næste verden. 

x Bøgersomindholderdet, som afstedkommer 
menneskers fremgang, lykke samt opnåelse af 
den højst mulige fuldkommenhed. 

< Bøger hvis indhold beriger menneskers liv 
med værdier som viden, kendskab, broderskab, 
medlidenhed, retfærdighed, troskab, hengivenhed, 
tilgivelse sandhed og skønhed. 

Har der på jorden været profeter og 
sendebude med disse budskaber og opgaver? 

Bogens folk (jøderne og de kristne) vil svare ja 
til dette spørgsmål. Ja der har til alle generationer 
været profeter og sendebude på jorden, og disse 
var deres budskaber og opgaver. 

Dette svar fra bogens folk, som betinges 
af deres tro på Guds profeter Abraham, Isak, 
Jakob, David, Salomon, Moses, Aron, Zakarias, 
Johannes Døberen, Jesus og deres brødre må 
Allah velsigne dem alle - dette er en fast og 
historisk bekræftet tro hos bogens folk, og dette 
har i Islam været brugt som en af de referencer, 

der bekræfter Profeten Muhammads profeti, 
idet en del af troen i Islam er troen på tidligere 
bøgers åbenbaring, og at profeterne blev sendt 
med sandheden fra Skaberen Selv. 

Beviset på sammenhængen mellem de 
tidligere profeter og åbenbaringerne givet til 
Muhammad er bl.a.: 

1. Også før dig har Vi kun sendt mænd, der havde fået en 
åbenbaring. Spørg dem, der har fået en påmindelse, hvis I ikke 
ved det. (21: 7) Bogens folk er folk, som kalder på deres Skaber, 
eller som de benævnes i Koranen ”Folk af Dhikr”. Dhikr 
(påmindelse) er de åbenbaringer, som kom til deres profeter. 

2. De, der er blevet vantro, siger: ”Du er ikke sendt 
ud!” Sig: ”Gud er tilstrækkelig som vidne mellem mig og 
jer, og tillige enhver, der har viden om Skriften”. (13: 43) 
Dem som har bogen — holder fast ved tidligere åbenbaringer 
- er Bogens Folk. 

3. De, der følger Udsendingen, Profeten af sit folk, som 
de finder besrkevet hos sig selv i Toraen og Evangeliet; han 
påbyder dem det rette og forbyder dem det forkastelige. Han 
tillader dem de gode ting og forbyder dem de skadelige ting. 
Han tager deres byrde fra dem og de lænker, som lå om dem 
— de, der tror på ham, der støtter og hjælper ham og følger det 
lys, der blev sendt ned med ham, dem vil det gå godt. (7: 157) 

4... Deværdsætter ikke Gud efter fortjeneste, når de siger: 
”Gud har ikke sendt noget som helst ned til et menneske!” 
Sig: ”Hvem har nedsendt Skriften, som Moses bragte folket 
til lys og retledning?”. (Del af 6: 91). 

Dem som ikke værdsætter Allah, værdsætter 
ikke deres tro og fornægter åbenbaringen. De 
tror ikke på, at Allah har sendt et menneske 

åbenbaring før. Dem som sagde, de fornægtere 
arabernes profet og de stærke beviser, som 
kom imod dem, blev imødegået af det, som 
blev sendt til Moses i form af åbenbaringer. 

5. Til religion har Han forordnet jer det, som Han 
pålagde Noah; det, som Vi har åbenbaret for dig, og som Vi 
pålagde Abraham, Moses og Jesus: Ret jer efter religionen, 
og del jer ikke op deri! (Del af 42: 13) 

6. Koranen er nedsendt fra alverdens Herre (192). Den 
pålidelige ånd kom ned med den (193) og lagde dig den på 
hjerte, for at du kunne blive en af dem, der advarer, (194) i et 
tydeligt arabisk sprog (195). Den findes i de tidligere slægters 
skrifter (196). Var det ikke et tegn for dem, at de lærde blandt 
Israels børn allerede kender den (197)? (26: 192 — 197) 

7. Sig: ”Hvad mener I: Hvis det kommer fra Gud, men I 
ikke tror derpå, og hvis et vidne af Israels børn kan bevidne noget 
tilsvarende og tror derpå, mens I er hovmodige?” (Del af 46: 10) 

Alle disse åbenbarede vers bekræfter to fakta: 

e At de åbenbaringer, der kom til Muhammad, 
har været beskrevet i tidligere åbenbaringer, 
da de kom til Bogens Folks profeter i spidsen 
for hvem vi finder Moses søn af Imran og Jesus 
søn af Maria - fred være med dem. 

e At profeterne bekræfter og autenciterer 
hinanden. 

Og hvis ovenstående gælder, så bestyrkes 
det yderligere i de følgende sætninger: 

1. Moses bekræftede de profeter, der var 
før ham, og derfor finder vi i Koranen, at 
omtalen af de åbenbaringer, han modtog, bliver 
sammenlignet med de åbenbaringer, der blev 

givet til Abraham. 

e Eller er han ikke blevet underrettet om, hvad der står i 
Moses" skrifter (36)? Og om Abraham, der var ordholdende 
(37)? Atingenskalbæreenandens byrde (38). Atet menneske 
kun får, hvad han stræber efter (39). At hans stræben vil 
blive set (40), og siden bliver han gengældt til fulde (41). At 
alting ender hos din Herre (42). (53: 36 — 42) 

e Den vil det gå godt, som renser sig (14), som nævner 
sin Herres navn og beder (15). Men nej, I foretrækker 
det jordiske liv (16)! Det hinsidige er dog bedre og mere 
bestandigt (17). Dette står i de tidligere skrifter (18), i 
skrifterne om Abraham og Moses (19). (87: 14 — 19) 

2. Og Jesus kom og bekræftede Moses 
budskab. 

e …til bekræftelse af det, der allerede foreligger før mig 
af Toraen, og for at tillade noget af det, der har været jer 
forbudt. Jeg har bragt jer et tegn fra jeres Herre, så frygt 
Gud og adlyd Mig! (3: 50) 

e Vi lod Jesus, Marias søn følge i deres spor for at bekræfte 
Toraen, som forelå før ham. Vi gav ham Evangeliet med 
retledning og lys til bekræftelse af Toraen, som forelå før det, 
som en retledning og formaning til de gudfrygtige. (5: 46) 

e Da Jesus, Marias søn sagde: ”Israels børn! Jeg er Guds 
udsending til jer, kommet for at bekræfte det, der var før 
mig, Toraen.” (Del af 61: 6) 

3. Og Muhammad bekræftede både Moses 
og Jesus. 

e Han har sendt Skriften med sandheden ned til dig 
til bekræftelse af det, der var før den. Han har sendt Toraen 
og Evangeliet ned. (3: 3) 

e Dette er en velsignet skrift, som Vi har sendt ned til 

bekræftelse af det, der forelå før det… (Del af 6: 92) 

e Det, som Vi har åbenbaret dig af Skriften, er sandheden, 
til bekræftelse af det, der forelå inden da. Gud er fuldt 
vidende om Sine tjenere og ser alt. (35: 31) 

Og hertegnede profeten Muhammad et flot billede af 
denne lysende gruppe af profeter, som er fuldkommen 
enige, om end de kom på forskellige tider. 

Profeten Muhammad sagde: ”Min position 
sammenlignet med profeterne før mig, er som 
en mand, der bygger et hus godt og smukt, 
med undtagelse af et hjørne, der mangler. Og 
folk kommer til det og beundrer huset og siger: 
”Gid det hjørne var sat på.” Jeg er dette hjørne 
og den sidste af profeterne.” 

Der er også en anden hadith, som gengiver 
denne udtalelse og erklærer broderskabet mellem 
profeterne og deres budskabers samhørighed, hvor 
profeten sagde: ”Jeg er den nærmeste til Marias søn 
Jesus i denne verden og den næste, for der har ikke 
været en profet mellem ham og mig. Profeterne er 
brødre, sønner af hinandens slægt. Deres mødre er 
forskellige, og deres religion er en.” 

Dem som søger sandheden, samles omkring 
det, de alle tror på. 

Derfor tror de rettroende af Bogens Folk på 
det, der åbenbaredes for Muhammad. 

e (107) Sig: ”I kan tro på den eller lade være!” Når 
den læses op for dem, der har fået viden inden den, falder 
de ned i tilbedelse med kinden mod jorden. (108) Og de 
siger: ”Højlovet være vor Herre! Vor Herres løfte er gået i 
opfyldelse!” (109) De falder ned med kinden mod jorden og 

græder; den gør dem endnu mere ydmyge. (17: 107 — 109) 

e(83)Nårdehører,hvadderblevsendtnedtil Udsendingen, 
ser du deres øjne svømme i tårer over det af sandheden, som 
de genkender. De siger: ”Herre, vi tror! Skriv os op blandt 
vidnerne! (84) Hvorfor skulle vi ikke tro på Gud og på det af 
sandheden, der er kommet til os og hige efter at vor Herre skal 
lade os træde ind sammen med de retfærdige folk? (85) Gud 
vil beløne dem for, hvad de har sagt, med haver med rindende 
floder; dér skal de forblive til evig tid. Dette er lønnen til dem, 
der handler godt. (5: 83 — 85) 

e (52) De til hvem Vi har givet Skriften forud for denne, 
de tror på den. (53) Når den læses op for dem, sger de: ”Vi 
tror på den. Det er sandheden fra vor Herre. Vi overgav os til 
Gud før den.” (54) Disse vil få deres belønning dobbelt, fordi 
de var udholdende. De afvender det onde med det gode og 
giver bort af det, som Vi forsørger dem med. (28: 52 — 54) 

Og for helt at bekræfte troen på sandhed, 
sådan som den åbenbaredes til Moses, Jesus, 
Muhammad og alle andre profeter, beordredes 
alle, Bogens Folk og Muslimerne således: 

Sig: ”Vi tror på Gud og på det, der blev sendt ned til os; 
på det, der blev sendt ned til Abraham, Ismael, Isak, Jakob og 
stammerne; på det, der blev givet til Moses og Jesus, og på 
det, der blev givet til profeterne fra deres Herre. Vi gør ikke 
forskel på nogen af dem. Vi overgiver os til Ham. ” (2: 136) 

An-Nagashi har forklaret dette spå følgende 
mdåe: Der er ikke forskel på det, som 
åbenbaredes til Muhammad søn af Abdullah, og 
det som blev åbenbaret til Jesus, søn af Maria 
med så meget som et hårs bredde. 

Kapitel 2 
De stores relationer 
Profeten Muhammed 
præsenterer sin bror 
Jesus 
for menneskeheden 


Hans navn er 
Messias, Jesus, Marias 
søn. Han vil være højt 
agtet i denne verden 
og i den hinsidige 

Hvis de største og mest succesrige 
amerikanske og europæiske reklamebureauer 
samledes i et fælles projekt, forenede deres 
kræfter og satte al deres menneskelige, 
kunstneriske og finansielle kapacitet ind på 
gratis og frivilligt at tilvejebringe informationer 
om Allahs profet Jesus, for at præsentere ham på 
bedst mulig vis, hvad ville almindelige borgere 
så sige om denne handling? Og hvordan ville 
de beskrive den? De vil naturligvis beskrive den 
som et nobelt projekt, en respektabel handling, 
en tillidserklæring til den højagtede Jesus og 
mange andre lignende beskrivelser, som sådan 
en handling ville fortjene. 

Nu er dette jo kun tankespind, men der er 
et faktum, som overgår det millioner af gange i 
kraft af dets informationer, dybde, oprigtighed, 
varme sjæl og dets længere holdbarhed. Nemlig 
det faktum, som består i at profeten Muhammad, 
præsenterede sin broder Jesus søn af Maria til 
menneskeheden i den bedste form, må Allah 
velsigne dem alle og give dem fred. 

Denne præsentation var ikke for nogen 
personlig gevinst, men Islams profet 
præsenterede sin broder gennem Koranen, 
som ikke indeholder usandheder og desuden 
gennem egne udtalelser, må Allah velsigne dem 
begge, og Muhammad sagde ikke andet end 

sandheden. Levetiden for denne præsentation 
var ikke begrænset til en uge, en måned eller 
et år men strækker sig fra selve åbenbaringens 
tid, i det syvende århundrede frem til 
tiderneds slutning og dommedag. Metoden for 
præsentationen af Jesus var ikke et ubetydeligt 
citat eller et dokument på et bibliotek eller et 
museum. Denne præsentation er en ”levende” 
Koran som citeres og reciteres dagligt, som 
studeres i skoler og på universiteter, og som 
transmitteres via alle typer medier dag og nat. 

Det er enhver vismands, læsers og forskers 
ret og pligt at spørge objektivt og seriøst: Hvad 
er så beviset på åbenbaraingens ægthed og 
dens værdi? 

1- Beviset i Koranen: 

a -— Beskrivelsen af hans mirakløse fødsel: 

(27) Så bragte hun ham i sine arme til sit folk. ”Maria!”, 
sagde de. ”Du har gjort noget uhørt! (28) Du, Aros søster! 
Din far var ingen dårlig mand, og din mor var ingen skøge!” 
(29) Så pegede hun hen på ham. De sagde: ”Hvordan kan 
vi tale med en, der er en lille dreng i vuggen?” (30) Han 
sagde: ”Jeg er Guds tjener. Han har givet mig Skriften og 
gjort mig til profet! (31) Han har gjort mig velsignet, hvor 
jeg end er, og pålagt mig bøn og almisse, så længe jeg lever, 
(32) og ærbødighed overfor min moder. Han gjorde mig ikke 
til en usalig voldsmand. (33) Fred være med mig den dag, 
da jeg blev født, den dag da jeg dør, og den dag, da jeg bliver 
genopvakt til livet!” (19: 27 — 33) 

b- Beskrivelsen af hans smukke personlighed: 

Da englene sagde: ”Maria! Gud forkynder dig det gode 





27 


De stores 
relationer 


budskab om et ord fra Sig. Hans navn er Messias, Jesus, 
Marias søn. Han vil være højt agtet i denne verden og i den 
hinsidige, en af dem, der bliver bragt nær.” (3: 45) 

c- Beskrivelsen af miraklet i hans profeti og 
budskab: 

Gud sagde: ”Jesus! Marias søn! Ihukom den made, 
som Jeg viste dig og din mor, da Jeg styrkede dig med den 
hellige ånd, så du i vuggen og som voksen kunne tale til 
menneskene; da jeg lærte dig Skriften og Visdommen, 
Toraen og Evangeliet; da du med Min tilladelse af ler skabte 
noget i form af en fugl og blæste ind i den, så den med Min 
tilladelse blev til en fugl; da du med Min tilladelse helbredte 
den blinde og den spedalske; da du med min tilladelse fik de 
døde til at opstå”. (5: 110) 

d- Beskrivelsen af Evangeliet, som blev 
åbenbaret til ham: 

Vi lod Jesus, Marias søn følge i deres spor for at bekræfte 
Toraen, som forelå før ham. Vi gav ham Evangeliet med 
retledning og lys til bekræftelse af Toraen, som forelå før det, 
som en retledning og formaning til de gudfrygtige. (5: 46) 

e- Beskrivelsen af hans metode og kald: 

Han selv og hans metode var et vidnesbyrd til 
bekræftelse af Allahs enhed, må Allah overøse 
ham med sine velsignelser: 

Jeg har kun sagt til dem, hvad Du befalede mig: ”Tjen 
Gud, min og jeres Herre!” (5: 117) 

Han underviste menneskene med visdom o 
åbnede deres øjne for, hvordan man skal undgå 
misforståelser: 

Da Jesus bragte de klare beviser, sagde han: ”Jeg er 
kommet til jer med visdommen og for at forklare jer noget af 

det, hvorom I er uenige. Frygt Gud og adlys mig! (43: 63) 

2- Beviset fra Sunnah, den profetiske 
sædvane, idet profeten, må Allah Velsigne 
ham, sagde: 

e Mens jeg sov, drømte jeg, at jeg gik rund 
om Kaabaen, og der så jeg en mørklødet, 
langhåret mand gå imellem to mænd mens 
vandet dryppede fra hans hoved, og jeg sagde: 
”Hvem er han?” Folk sagde: ”Det er Marias 
søn.” 

e Profeten Muhammad beskrev sin bror, må 
de begge få fred, rødlig i farve som om han 
kom ud af badet, og dette er en beskrivelse af 
renlighed, lys og hellighed. 

e Han sagde også: ”Blandt mennesker er 
jeg den, som er nærmest Jesus søn af Maria 
i denne verden og den næste. Profeterne er 
brødre i bøn. Deres mødre er forskellige og 
deres religion er en.” 

e Han sagde: ”Den som bevidner, at der ikke 
er nogen anden Gud end Allah ene og uden 
partner og at Muhammad var Hans tjener og 
sendebud, og at Jesus var Allahs tjener og 
sendebud, et løfte sendt til Maria og en sjæl 
fra Ham, og at paradiset findes og helvedes ild 
findes, skal Allah give adgang ind i paradiset 
uanset hvilke gerninger, han har gjort.” 

Imam An-nawawi, en af Islams store lærde, 
sagde i forklaringen til denne hadith: ”Det er 
en storartet hadith og en af de mest fuldkomne 
hvad angår beskrivelsen af tro.” 

For det andet: Beviset ved den Koraniske 
præsentation af Al-hawarien, som er den 
arabiske betegnelse for Jesu følgere, på en form 
usammenlignelig i skønhed og fuldkommenhed 
og med indsigtsfuld elegance. Præsentationen af 
Jesus blev således også gjort ved at præsentere 
hans gode diciple. 

e (52) Da Jesus fornemmede deres vantro, sagde han: 
”Hvem er mine hjælpere til Gud?” Disciplene sagde: ”Vi 
er Guds hjælpere! Vi tror på Gud. Vær du vidne til, at vi 
overgiver os til ham!” (53) ”Herre! Vi tror på, hvad Du 
har sendt ned, og vi følger udsendingen. Skriv os op blandt 
vidnerne!” (2: 52 —53) 

e I der tror! Vær Guds hjællpere! Ligesom da Jesus, 
Marias søn, sagde til discipline: "Hvem er mine hjælpere 
til Gud?” Disciplene sagde: ”Vi er Guds hjælpere!” for en 
del af Israels børn troede, og en del var vantro. Da støttede 
Vi dem, der troede, mod deres fjende, så de vandt sejr. (61: 
14). I dette vers er der et kald til Muslimer om at følge 
deciplenes eksempel, må Allah være tilfreds med dem, i at 
følge profeterne og sandhedens vej. 

3- Allahs smukke omtale i Koranen af 
Jesu følgere: 

Derpå lod Vi Vore udsendinge følge i deres spor. Vi 
lod Jesus, Marias søn, følge efter og gav ham Evangeliet. 
I hjertet på dem, der fulgte ham, satte Vi medfølelse og 
barmhjertighed. (57: 27) 

Derefter kommer, som følgeafdetforegående, 
Koranens forsvar af de gode kristne, der 
holdt fast ved deres tro, og blev genstand for 
mishandling men alligevel forblev klippefaste i 

deres tro. 

1. Blandt disse er grottens mænd, efter 
hvilke et kapitel i Koranen er opkaldt. Disse var 
gode kristne unge, med stærk tro, og derfor har 
Allah beæret dem og eviggjort deres minde: 

(9) Regner du hulens folkog indskriften for at være noget 
forunderligt blandt Vore tegn? (10) Da de unge mænd søgte 
husly i hulen og sagde: ”Herre! Vis os barmhjertighed fra 
Dig, og bered os en rigtig vej I vor sag!” (11) Vi forseglede 
hulen i adskillige år. (12) Så vækkede vi dem for at få at 
vide, hvem af to grupper der bedst kunne regne ud, hvor 
længe de havde været der. (13) Vi fortæller dig sandfærdigt 
beretningen om dem. De var unge mænd, der troede på 
deres Herre, og Vi gav dem yderligere retledning. (14) Vi 
befæstede deres hjerte, da de rejste sig og sagde: ”Vor Herre 
er himlenes og jordens Herre. Aldrig vil vi påkalde nogen 
gud ud over Ham, for så ville vi sige uhyrlig løgn. (18: 9 
— 14) 

2. Blandt dem er også folket fra gruben, der 
også er en gruppe kristne, hvis minde Koranen 
har eviggjort, ligesom den har kriminaliseret 
deres forfølgere, og dem som torturerede 
dem: 

(4) Død over dem, der hører til i gruben, (5) i Ilden med 
brændsel under, (6) når de sidder over den, (7) og vidner 
om, hvad de gjorde mod de troende! (8) Kun ét ved dem 
vakte deres harme: at de troede på Gud, Den Mægtige, Den 
Prisværdige, (9) hvem herredømmet over himlene og jorden 
tilhører. Gud er vidne til alt. (10) De, der udsatte de troende 
mænd og kvinder for prøvelser og ikke siden omvendte sig, 
de har Helvedes straf, de har flammernes straf i vente. (85: 

4 — 10) 

For at opsummere dette kan vi konkludere: 
Versene, som præsenterer Jesus, er både 
forskellige og mangfoldige må Allah velsigne 
ham, og i disse bliver også hans evangelium 
præsenteret såvel som hans metode og mission. 
Endvidere præsenteres hans diciple på den mest 
fuldendte og smukke måde, ligesom Koranen 
forsvarer de troende kristne, som blev forfulgt 
og mishandlet, udvisende stor kærlighed til 
dem, og had til deres tyranniske mishandlere 
og forfølgere. Det glæder os at introducere 
denne åbenbaring, som er spækket med gode 
nyheder til de kristne i verden. 

Kort sagt: Hvorfor bebrejde Islam for at 
præsentere Jesus på denne måde? Hvorfor 
bebrejde lys for at sprede lys? Hvordan kan 
beskrivelsen af Jesus med respekt og ære, tale 
imod lighed med Muhammad og hans religion? 

Vi tror på, at Jesus er en profet og et sendebud 
fra Gud, vi elsker og respekterer ham og følger 
det lys, som kom gennem ham. Så hvis de ikke 
tror på vore religion, og tro er jo et frit valg, 
kan de i det mindste respektere den. Denne 
respekt skal ikke blot ses i gode ydre relationer, 
men også i en mental indstilling. Det er de vises 
og lærdes opgave at respektere og værdsætte 
dem, som glorificerer og elsker profeterne og 
tror på budskabet. 

Længe har man kunnet se mistillid og afstand 
mellem muslimer og kristne, som børns mangel 

på forståelse for lighederne mellem to meget 
store mænd, Muhammad og Messias, Jesus. 

Ved de kristne verden over at troen på 
Messias, Jesus søn af Maria som profet og 
sendebud er en hjørnesten i troen for enhver 
muslim? Det er endda en betingelse for enhver 
muslims tro på profeten Muhammad. Det vil 
sige, at en Muslims tro på Muhammad ikke er 
gyldig, hvis han ikke også tror på Jesus, søn 
af Maria som profet og sendebud. Ved verdens 
kristne dette? 

Nogle af dem ved det, især de kristne i de 
arabiske områder som kender sproget, hvilket 
hjælper dem til at forstå, når de lytter til 
Koranens vers 136 fra Surat al-Baqarah: Sig: 
”Vi tror på Gud og på det, der blev sendt ned til os; på 
det, der blev sendt ned til Abraham, Ismael, Isak, Jakob og 
stammerne; på det, der blev givet til Moses og Jesus, og på 
det, der blev givet til profeterne fra deres Herre. Vi gør ikke 
forskel på nogen af dem. Vi overgiver os til Ham.” (2: 136) 

Nogle kristne er bekendt med dette faktum, 
men de fleste ved det ikke. Det er muligt, at 
blandt andre årsager, er uvidenhed omkring 
dette en af grundene til store problemer med 
forståelsen for Islam. 

Dem som ikke ved kan ikke bebrejdes, men 
dem som ved, må bebrejdes. 

At pege på det faktum at en Muslims tro 
ikke er fuldkommen uden troen på budskabet 
fra Jesus søn af Maria og hans bud, er en 
uomgængelig nødvendighed. Det er ikke tilladt 

at negligere dette faktum. 


Modstand mod profeten Muhammed 

Her må man som det første spørge: Hvorfor 
afholde sig fra at gengælde overfor dem, som 
håner Profeten Muhammads stilling, som bruger 
ukvemsord mod ham eller spotter ham, som 
de har gjort? Svaret er: Lighed. Bespottelse af 
Jesus, Marias søn, samt forhånelse og brug af 
ukvemsord imod ham er ifølge Islam vantro, 
dvs. at man kommer ud af Islam ved sådan en 
handling. Der er ingen forskel på at bespotte 
eller håne Messias og Muhammad. Vi gør ingen 
forskel på profeter og sendebude i det hele 
taget, ligesom Allah selv heller ikke gør: (150) 
De, der ikke tror på Gud og Hans udsendinge og vil gore 
forskel på Gud og Hans udsendinge, idet de siger: "Vi tror 
på noget, men noget andet tror vi ikke på!” og søger en 
middelvej, (151) de er i sandhed vantro. Til de vantro har Vi 
beredt en smertelig straf. (152) Men de, der tror på Gud og 
Hans udsendinge uden at gore forskel på nogen af dem, dem 
vil Han give deres løn. Gud er tilgivende og barmhjertig. 
(4: 150 — 152) 

Vi kan konkludere: Det er af afgørende 
betydning, at man holde fast ved evnen til at 
tilgive. Et menneskes og en nations mentale 
tilstand og åndelige åbenhed over for Sandheden 
kan måles ved deres evne til at tilgive. 

Man hører jævnligt mennesker diskutere, 
hvem der er mest tilgivende, hver især med 
påstand om selv at være bedst i stand til 

at tilgive. Sådanne meninger udtrykkes til 
stadighed af individer og nationer, mest for 
at rose sig selv og kritisere andre for ikke at 
være tilgivende. De overskrider grænserne 
udelukkende på grund af manglende forståelse 
for de rette forudsætninger for at beskrive 
andre retfærdigt og uden forbehold. 

Hvad så er de rette forudsætninger? De rette 
forudsætninger for retfærdighed og menneskers 
brug aftro samten retskaffen tankegang og gode 
manerer er: At hjerte, hjerne og sjæl er åben for 
al sandhed, og at man værdsætter sandhedens 
budbringere og deres kærlighed, som gennem- 
strømmer alle tider og alle steder. 

Med dette mål alene kan man beskrive den 
ene person som tilgivende og den anden som 
ikke værende det. Den som er åben for sandhed 
uden forbehold og er åben for sandhedens 
bringere hvor de end er, vil være tilgivende. 
Derfor er det en del af Islam og muslimernes 
tro at have åbent sind, hjerte og sjæl overfor al 
sandhed gennem alle tider og alle vegne: (13) 
Til religion har Han forordnet jer det, som Han pålagde 
Noah; det som Vi har åbenbaret for dig, og som Vi pålagde 
Abraham, Moses og Jesus: Ret jer efter religionen og del jer 
ikke op deri! De, der sætter andre ved Guds side, finder det, 
som du kalder dem til, svært. Gud udvælger, hvem Han vil, 
dertil og retleder den, der angrer dertil. (42: 13) 

De fem store profeter, som blev nævnt i dette 
Koranvers, ledere af mennesker, opretholdere af 
den sande lyse tanke, kom på forskellige tider 





35 


De stores 
relationer 


og steder, var forskellige af fødsel og levemåde, 
befandt sig under forskellige omstændigheder 
og modtog åbenbaring med opgave om at 
frembære budskabet. De var spredt igennem 
menneskets lange historie fra Noah til Abraham 
til Moses over Jesus til Muhammeds tid, må 
Allah velsigne dem alle. 

På trods af forskellen på steder og 
tidsadskillelsen mellem dem, udtalte de den 
eneste Sandhed og deres mission var bundet til 
den. Der er kun én sandhed, som det fremgik 
af det foregående vers, og nu er det tydeligt 
og klart, hvad vi kan kalde den gennemgående 
sandhed i tid og sted. 

Menneskets sande tilhørsforhold er til 
ærlighed og sandhed, og dens bærere er 
velsignede, hvilket vi bør forstå uden hensyn 
til egne tilhørsforhold, fædre, bedstefædre eller 
nationer, da der ikke er modsætning mellem 
sandhedens bærere. Vi har ikke set hverken 
Idris, Noah, Moses, Jesus og hans diciple eller 
Elias, men vores hjerter er fulde af kærlighed 
til og højagtelse for dem. Hvorfor? Fordi de 
var gode, troende, givende, storsindede, 
respektable mennesker og de sandheder og 
principper de frembar, er værd at lægge øre 
til. 

Jesus, søn af Maria, må Allah velsigne 
dem begge, er et beæret sendebud og Islam 
højagter og værdsætter ham, idet Islams 
profet Muhammad påtog sig at præsentere 

ham for menneskeheden på en kærlig, lys og 
respektfuld måde. 

Dette er den store Messias, Jesus søn af 
Marias position, og således portrætteres han i 
Bogen (Koranen) og Sunnahen (de profetiske 
traditioner). At tro på ham er en af troens 
hjørnesten i Islam. 

e Vi bevidner, at vi tro på Messias, Jesus søn 
af Maria som profet og sendebud. 

e Vi bevidner endvidere, at vi elsker ham, da 
han er Skaberen kær og udvalgt af Ham, og 
fordi han er velgerning, fred og kærlighed og 
velsignet af Gud, hvor han end befinder sig, og 
hans agtelse for sin mor er et eksempel for de 
første og de sidste blandt mennesker. 


Kx XX < 

Messias, må Allah velsigne ham, har også 
givet os en overflod af værdier, viden, forståelse 
og manerer. Han beskrev disse og blev ved med 
det, så de nu sidder fast både i menneskets 
individuelle samvittighed og samfundets 
kollektive selvopfattelse. Det er vanskeligt i 
dag at finde disse værdier, men vi kan her give 
nogle eksempler: 

1. Barmhjertighed. Dette er den første og 
den højeste egenskab i Jesu personlighed ifølge 
Koranen: Vi vil gøre ham til et tegn for menneskene 
og til barmhjertighed fra Os. Det er en afgjort sag. (19: 
21). Denne egenskab af barmhjertighed var 
tydelig hos ham og, derfor tillod han ikke sig 
selv hovmod, idet hovmod er det modsatte 
af barmhjertighed: …og ærbødig overfor min mor. 
Han gjorde mig ikke til en usalig voldsmand. (19: 32). 
Og han sagde altid: ”Paradiset er til de gode 
og barmhjertige. Kom til mig alle I trætte og 
bebyrdede, så finder I behag for jeres sjæle, da 
min sjæl er fri og min byrde er let.” 

2. Fred. Der er ingen tvivl om, at Messias, 
Jesus, søn af Maria kaldte til fred, og dette 
kan næppe undre idet han selv var fred fra sin 
fødsel til den dag han genopstår, som vi kan 
læse i Koranen: Fred være med mig den dag, da jeg blev 
født, den dag, da jeg dør, og den dag, da jeg bliver genopvakt 
til livet!” (19: 33) 

3. Sand tro: ”Israels børn! Tjen Gud, min Herre og 
jeres Herre!” Enhver, der sætter nogen ved Guds side, vil Gud 
nægte adgang til Haven. Hans herbert bliver Ilden. (5: 72) 

Kapitel 3 
Muhammad præsenterer sin 
moder, Maria den troende 


Og da englene 
sagde: ”Maria! Gud 
har udvalgt dig og 
gjort dig ren. 

Han har udvalgt dig 
frem for alvendens 
kvinder”, 





39 


De stores 
relationer 





40 


De stores 
relationer 


Muhammad 
præsenterer sin 
moder, Maria 
den troende 

Muslimer elsker profeten og beder for ham hver 
gang de føler gaven ved at forstå Guds Enhed og 
fornemmer tilbedelsens sødme og mening, og 
hver gang de løfter hovedet mellem mennesker, 
fri, beæret med tro og oprigtig i gode gerninger 
og i den bedste opførsel, holdende sig til den 
retledte tanke, til sand tale og bedste fremfærd. 
I disse situationer fylder enhver Muslim sit 
hjerte og sin tunge med bøn om velsignelse til 
profeten, som ledte ham til dette. 

Faktum er, at hele menneskeheden står i 
gæld til denne beærede og gode profet, da det 
var ham, som afstedkom den store ændring 
ved at højne hjernens værd og tankenes energi 
med den inderlige religiøse dimension, med 
frigørelsen af viljen og samvittigheden fra 
ugudelighedens og uretfærdighedens bånd, og 
ved at frembære ens menneskelige standarder 
og forbindelser mellem folk af alle nationer, og 
ved værdsættelsen af mennesket fælles kultur 
og retten til at forsvare fromme og retskafne 
personer mod alle former for trusler ved et 
sandt og respektfuldt forsvar og mulighed for 
tilgivelse. 

Alt dette siges her for at bekræfte det sidste 
punkt. 

Af beviserne på vor profets sandhed er: Han 
kom med en religion, som manede til tro på 
al sandhed uden forskel eller undtagelse eller 
mangel. Dette er et intellektuelt objektivt mål. 
Sandheden i sig selv er hel og kan ikke deles 
eller mindskes hverken i kvalitet eller karakter. 


Maria som eksempel 

En gang blev der spredt rygter om, at 
Messias, Jesus, søn af Maria, må Allah velsigne 
dem begge, havde en halvbror! Dette blev 
omgående tilbagevist af forskellige Islamiske 
religiøse organisationer, idet det er en påstand, 
som kan underkende helligheden og renheden 
af Maria må Allah være tilfreds med hende, idet 
hun aldrig giftede sig. 

Hvilken instans har bekræftet den fromme 
Marias jomfruelighed og renlighed og afholdelse 
fra mænds berøring? Det har Koranen, som 
blev åbenbaret til Muhammed, idet den 
stadfæster en sand tro på Marias renlighed; en 
tro som fastholder sandhed og undsiger løgn 
og falskhed. 

Det er en af Koranens egenskaber, at den 
forsvarer de troende og gode personligheder 
uanset race, nationalitet, tid, sted og køn. Da 
Maria var af denne høje rang blandt mennesker, 
har Koranen beskrevet hende på smukkeste 
vis, og forsvarer hende med tungtvejende 
beviser, som indgyder kærlighed til og respekt 
for hende. 

1. Hun var beskyttet mod Satan: ”Jeg har kaldt 
hende Maria, og jeg stiller hende og hendes efterkommere 
under Din beskyttelse mod den bortstenede Satan.” (3: 36) 

2. Hun var beæret med Allahs ære: Hver 
gang Zakarias kom ind i helligdommen til hende, fandt 
han underhold hos hende. ”Maria!” sagde han. ”Hvor har 
du fået det fra?” Hun sagde: ”Det kommer fra Gud. Gud 
forsørger hvem Han vil, uden afregning.” (3: 37) 

3. Hun var udvalgt blandt alle verdens 
kvinder: ”Og da englene sagde: ”Maria! Gud har udvalgt 
dig og gjort dig ren. Han har udvalgt dig frem for alvendens 
kvinder”. (3: 42) 

4. Hun var hengiven, ydmyg og tilbad sin 
Skaber: ”Maria! Vær ydmyg over for din Herre, kast dig 
ned for Ham og bøj dig, sammen med dem, der bøjer sig!” 
(3: 43) 

Hun blev beæret med den gode nyhed om en 
velsignet fødsel: Da englene sagde: ”Maria! Gud forkynder 
dig det gode budskab om et ord fra dig. Hans navn er Messias, 
Jesus, Marias søn. Han vil være højt agtet i denne verden og i 
den hinsidige, en af dem, der bliver bragt nær.” (3: 45) 

5. Hendes navn bliver ophøjet i Koranen: 
Tænk på Maria i Skriften! Da hun trak sig tilbage fra sine 
husfæller til et sted mod øst! Og eftersom Koranen 
ikke er i strid med sig selv, ser vi Maria nævnt 
på smukkeste vis i den 34 gange. 

6. Hun er et eksempel for resten af verden: 

e …og gjorde hende og hendes søn til et tegn for alverden. 
(21:91) 

e Og Vi gjorde Marias søn og hans moder til et tegn… 
(23: 50) 





44 


De stores 
relationer 


7. Hun troede på Allahs ord og Hans bog: 
…0g hans mor kun en sandfærdig kvinde… (3: 75) 

8. Hun var en ren jomfru, som aldrig giftede 
sig, og ej heller blev rørt af nogen mand: (16) 
Tænk på Maria i Skriften! Da hun trak sig tilbage fra sine 
husfæller til et sted mod øst! (17) Hun trak et forhæng 
for imod dem. Da sendte Vi Vor ånd til hende, så den for 
hende så ud som et fuldkomment menneske. (18) Hun 
sagde: ”Jeg søger tilflugt hos Den Barmhjertige imod dig, 
hvis du er gudfrygtig!” (19) Han sagde: ”Jeg er blot din 
Herres udsending kommet for at skænke dig en uskyldsren 
dreng.” (20) Hun sagde: ”Hvordan skulle jeg få en dreng, 
når intet menneske har berørt mig? Jeg er ingen skøge!” 
(21) ”Sådan er det!” sagde han. ”Din Herre siger: "For Mig 
er det en let sag. Vi vil gøre ham til et tegn for menneskene 
og til barmhjertighed fra Os. Det er en afgjort sag”.” (22) 
Hun ventede sig og bar ham og trak sig tilbage med ham 
til et afsides sted. (23) Fødselsveerne drev hende hen til 
palmetræets stamme. Hun sagde: ”Gid jeg var død forinden 
og gået helt af minde!” (24) Da råbte han til hende, under 
hende: ”Vær ikke bedrøvet! Din Herre har skabt et kildevæld 
under dig. (25) Hvis du ryster palmestammen mod dig, vil 
den lade saftige, modne dadler falde ned over dig. (26) Så 
spis og drik og fryd dig! Og hvis du ser noget menneske, så 
sig: Jeg har lovet Den Barmhjertige at faste, så jeg kan ikke 
tale med nogen i dag”.” (27) Så bragte hun ham i sine arme 
til sit folk. ”Maria!” sagde de. ”Du har gjort noget uhørt! 
(28) Du, Arons søster! Din far var ingen dårlig mand, og 
din mor var ingen skøge!” (29) Så pegede hun hen på ham. 
De sagde: ”Hvordan kan vi tale med en, der er en lille dreng 
i vuggen?” (30) Han sagde: ”Jeg er Guds tjener. Han har 

givet mig Skriften og gjort mig til profet! (31) Han har gjort 
mig velsignet, hvor jeg end er, og pålagt mig bøn og almisse, 
så længe jeg lever, (32) og ærbødighed overfor min moder. 
Han gjorde mig ikke til en usalig voldsmand. (33) Fred være 
med mig den dag, da jeg blev født, den dag da jeg dør, og den 
dag, da jeg bliver genopvakt til livet!” (19: 16 — 33) 

Dette er Maria den ophøjede, som hun 
beskrives i Koranen, ren, beskyttet, uskyldig, 
elsket under sin gravidet og fødsel, uberørt af 
mænd. Allah gjorde hendes gravidetet og fødsel 
til et mirakel fra Sig, og Han er Den Almægtige 
og Den Lovpriste. 

Det er værd at bemærke, at nogle af Bogens 
Folk bruger Koranen som bevis på Marias uskyld 
og renhed. En af de store koptiske kirkeledere 
i Ægypten har benyttet Koranen som argument 
imod at Messias, fred være med ham, havde en 
halvbroder. Han brugte Marias ord, som de er 
nedskrevet i Koranen: Hun sagde: ”Hvordan skulle jeg 
få en dreng, når intet menneske har berørt mig? Jeg er ingen 
skøge!”. (19: 20) Dette er uden tvivl en del af den fælles tro. 

Det et faktum, at nogle jøder er gået for vidt 
i spørgsmålet om Marias ære og sagde en del 
usandheder om hende, men Koranen påviste 
løgnen i deres ord: fordi de var vantro og rettede en 
alvorlig og falsk anklage mod Maria (4: 156) 

Vi vil afslutte denne del ved at fremføre nogle 
punkter, som vi mener, er passende i denne 
situation: 

Athævdeatsendebudet Muhammad, må Allah 
velsigne ham, har rettigheder overfor resten af 

menneskeheden, er baseret på følgende fakta: 

a- At profetens virke og budskab er kommet 
som en ny chance for menneskeheden; som 
et udgangspunkt med afsæt i hjertets respekt, 
med fokus på det personlige ansvar, med 
forståelse for, at alt mellem himmel og jord er til 
menneskets tjeneste på Guds befaling og med 
erkendelse af menneskers fælles oprindelse, 
samt med andre høje og agtværdige mål. 

b- Hvis religiøse lærde er bekendt med 
historiske beviser, som bekræfter deres teorier og 
de religiøse personligheders status og forsvarer 
disse, vil de naturligvis holde fast ved dem, og 
derforburdederespektereKoranenogdenperson, 
som den blev åbenbaret til, da Koranen er det 
sidste store åbenbarede dokument, som beærer 
og respekterer de religiøse personligheder, på 
hvem verdens kristne og jøder tror. 

c- Maria, må Allah være tilfreds med hende, 
var ikke araber, og Koranen, som har forkastet 
racisme både i hensigt og handlling, har beæret 
Maria og ophøjet hende. Dette er fordi Koranen 
værdsætter de sande og godeegenskaber blandt 
mennesker; egenskaber der afspejler sand tro 
og befordrer gode handlinger og sætter høje 
standarder for menneskelig gøren og laden. 

Var det ikke profeten Muhammad, må Allah 
velsigne ham, som kom med de tidligere 
profeters og detroendesreligioniden smukkeste 
præsentation? Er det ikke hans ret at blive 
værdsat og anerkendt af menneskeheden? 

Kapitel fire 
Muhammad præsenterer 
sin broder Moses 


Tænk på Moses i 
Skriften 

Muhammad 
præsenterer 
sin broder 
Moses 

MuhammadfastededentiendedagiMuharram 
(Aashura), irespekt for og anerkendelse af hans 
broder Moses og hans folks frelse fra tortur og 
forfølgelse. 

Bogens Folk, jøder og kristne, burde ikke såre 
Allahs profet Muhammad, må Allah velsigne ham 
og hans familie og følgere. Ethvert menneske 
med sans for retfærdighed, troskab, ærbarhed 
og agtelse holder loyalt fast ved den, som viser 
respekt for og beærer hans forfædre, gør dem 
kendte og roser dem og deres dåd. 

Hvad er jødernes og de kristnes historiske 
oprindelse? Deres oprindelse er Toraen som 
blev åbenbaret til Moses søn af Imran, og 
Evangeliet, som blev åbenbaret til Jesus, søn 
af Maria. Disse to bøger spredte deres lys i 
menneskers hjete og i livet selv gennem de 
to store og sande profeter Moses og Jesus må 
Allah velsigne dem. 

Hvordan så var Muhammads relation til dem? 

Tidligere skrev vi om de høje og agtværdige 
relationer mellem Muhammad og Messias, idet 
vores profet præsenterede Jesus på bedste 
og smukkeste vis, og derfor er dette kapitel 
tilegnet Allahs profet Muhammads forhold til 
sin bror Moses søn af Imran. 

Iden hellige måned Muharram i det muslimske 
år faster muslimerne den tiende dag, i erindring 
af deres profets sædvane. Denne traditions 
oprindelse ligger i, at som profeten Moses 
fastede, således fastede vores profet også på 
den dag i glæde over Moses og hans folks frelse 
fra tortur og forfølgelse. Bukhari og Muslim 
og andre muslimske historikere har fortalt, at 
Allahs profet, må Allah velsigne ham, ankom 
til Medina og så, at jøderne fastede den tiende 
dag af Muharram. Han spurgte dem: ”Hvad er 
det for en dag i faster?” De svarede: ”Det er 
en stor dag, nemlig dagen hvor Allah reddede 
Moses og hans folk og lod Farao og hans folk 
drukne, og derfor fastede Moses som tak til 
Allah.” Profeten svarede: ”Vi har mere ret til 
Moses end jer,” så fastede han den dag og bød 
sine følgere at faste den dag. 

Historien om Moses og hans folks redning 
fra Faraos tortur og forfølgelse er en glædelig 
historie som blev åbenbaret til Muhammad. Den 
eren del af den Koran, som reciteres af muslimer 
generation efter generation, og gennem hvilken 
de takker Allah for den store velsigenelse, som 
Han gav Moses og hans folk. 

e (77) Vi åbenbarede for Moses: ”Drag af sted ved 
nattetid med Mine tjenere og ban en tør vej for dem gennem 
havet! Vær ikke bange for at blive indhentet, og frygt ikke!” 
(78) Farao forfulgte dem med sine hærstyrker, og havets 
vandmasser dækkede dem. (79) Farao førte sit folk vild; han 
retledte dem ikke. (80) Israels børn! Vi frelste jer fra jeres 

fjender. Vi satte jer stævne på den højre side af bjerget, og Vi 
sendte manna og vagtler ned over jer. (20: 77 — 80) 

e Og da Moses sagde til sit folk: ”Tænk på Guds nåde 
mod jer, da Han frelste jer fra Faraos slægt, dengang de 
pålagde jer bitter straf, slagtede jeres sønner og lod jeres 
kvinder leve!” Deri lå der en vældig prøvelse fra jeres Herre. 
(14: 6) 

Det var en stor sejrsfest som glædede 
Islams profet, og han fastede på denne dag 
og opfordrede muslimerne til ligeledes at faste 
som tak til Allah. Historien om frelsen beskrives 
klart adskillige steder i Koranen og bringer os 
den sande fortælling om den store profet Moses, 
må Allah velsigne ham. Historien fortælles også 
i Sunnah-litteraturen. 

Den store profet Moses i Koranen overordnet 
og specifikt: 

a- Overordnet: (51) Tænk på Moses i Skriften! Han 
var ren af hjertet. Han var udsending og profet. (52) Vi råbte 
ham fra den højre side af bjerget og lod ham komme nær til 
en fortrolig samtale. (53) Vi gav ham i Vor barmhjertighed 
hans broder Aron som profet. 

b- Specifikt: (7) Vi åbenbarede for Moses” moder: 
”Du skal amme ham; men hvis du er bange for hans skyld, 
kast ham da i havet! Vær ikke bange, og vær ikke bedrøvet! 
Vi vil bringe ham tilbage til dig og gøre ham til en af de 
udsendte”. (8) Så samlede Faraos slægt ham op, så han 
kunne blive en fjende og til sorg for dem. Farao, Håmån 
og deres hærstyrker var syndere. (9) Faraos hustru sagde: 
”Han kan blive til glæde for mig og dig. I må ikke slå ham 
ihjel! Han kan måske blive til nytte for os, eller vi kan tage 

ham til os som barn.” De anede intet. (10) Men for Moses” 
moder blev hjertet tomt. Hun kunne næsten have røbet 
ham, hvis ikke Vi havde befæstet hendes hjerte, så hun blev 
en af de troende. (11) Hun sagde til hans søster: ”Følg efter 
ham!” og denne holdt da afsides øje med ham, uden at de 
anede noget. (12) Tidligere havde Vi forbudt ham ammer, og 
hun sagde nu: ”Skal jeg vise jer en familie, der vil tage vare 
på ham for jer og vil ham det godt?” (13) Så bragte Vi ham 
tilbage til hans moder, for at hun kunne være glad og ikke 
bedrøvet, og for at hun kunne vide, at Guds løfte er sandhed. 
De fleste af dem har ingen viden. (14) Da han nåede sin 
manddoms alder og var udvokset, gav Vi ham dømmekraft 
og viden. Således gengælder Vi dem, der handler godt. (28: 
7 — 14) 

c- (24) ”Gå nu til Farao! Han handler overmodigt.” 
(25) ”Herre!” sagde han. ”Gør mit hjerte åbent, (26) og gør 
mit ærinde let for mig! (27) Lad mit tungebånd løsne sig, 
(28) Så de kan forstå min tale! (29) Giv mig som rådgiver 
fra mit folk (30) Aron, min broder! (31) Giv mig styrke 
gennem ham, (32) og lad ham tage del i mit ærinde, (33) 
for at vi kan prise Dig meget (34) og ihukomme Dig meget! 
(35) Du har indsigt i os.” (20: 24 — 35) 

3- Som noget af det specifikke finder vi også 
i den smukke Koran fortællingen om Toraen, 
som blev åbenbaret til Moses: 

a- Vi sendte Toraen ned med retning og lys, for at 
profeterne, der havde overgivet sig til Gud,… (5: 44) 

b- Hvordan kan de gøre dig til dommer, når de har 
Toraen, hvori Guds dømmekraft findes,… (5: 43) 

c- Og da Vi bragte Moses skriften og Sondringen! Måske 
lader I jer retlede! (2: 53) 

d- Så gav Vi Moses Skriften, fuldkommen for den, der 
handler godt, som en nøjagtig fremlæggelse af alting, til 
retledning og af barmhjertighed. Måske vil de tro på mødet 
med deres Herre. (6: 154) 

Desuden kan vi se, hvordan Moses omtales 
af sin bror Muhammad, fred være med dem 
begge: 

1- Der kom en mand fra jøderne til 
profeten, må Allah velsigne ham, og sagde: 
”Oh Muhammed, en mand fra dine følgere slog 
mig i ansigtet.” Profeten sendte bud efter den 
omtalte mand og spurgte ham, hvorfor han 
havde slået den anden. Han svarede: ”Oh Allahs 
sendebud, jeg kom forbi ham og hørte ham 
sige, at Moses var udvalgt og foretrukket over 
andre mennesker, og jeg spurgte ham, om han 
også mente over Muhammed? Og jeg blev gal, 
så jeg slog ham.” Profeten sagde: ”I skal ikke 
holde mig bedre end Moses, for på Dommens 
Dag bliver menneskeheden slået af lynet, og 
jeg er den første, til at vække dem og Moses 
holder en søjle under tronen, og jeg aner ikke, 
om han er vågnet op før mig, eller om han ved 
et mirakel ikke har været bevidstløs.” 

2- Profeten beskrev sin broder med et billede 
af mildhed og godhed idet han sagde: ”Moses 
var en mild og from mand. ” 

3- På et tidspunkt generedes profeten 
Muhammad af nogle folk, og så iklædte han sig 
Moses personlighed og sagde: ”Allah velsigne 
Moses idet han generedes mere end dette.” Vor 

profet har taget sin broder Moses eksempel i 
tålmodighed overfor gener og irritationer ifølge 
Allah's ord: Følg deres retledning! (del af 6: 90) 

4- Profeten kom en dag til sine følgere o 
sagde: ”Jeg blev vist alle nationer og jeg såa 
en masse sort i horisonten, og der blev sagt: 
”Dette er Moses blandt sit folk”.” 

5- Profeten brugte Moses navn i hver eneste 
mulig situation, i hans sidste tale under den 
såkaldte afskeds-pilgrimsfærd, gik profeten 
forbi Alazrak Dalen og spurgte: ”Hvilken dal 
er det?” Der blev svaret: ”Alazrak Dalen.” Han 
svarede: ”Det er, som om jeg ser Moses, da 
han kom ned fra bjerget, og han have lovet at 
adlyde Allah.” 

6- Profeten har fortalt at Moses har en 
stor sympati for det muslimske samfund, idet 
han foreslog profeten Muhammad at mindske 
antallet af de obligatoriske daglige bønner. 
Alle historieskriverne er enige om, at da Allah 
fastlagde antallet af daglige bønner for profeten 
og hans samfund, påbød Han først halvtreds 
bønner i døgnet. Profeten Muhammad mødte 
profeten Moses i den sjette himmel, hvor Moses 
sagde til ham: ”Gå tilbage til Allah og bed ham 
om at mindske antallet, idet jeg havde mange 
vanskeligheder med Israels stammer før dig, 
og dit folk er svagere.” Profeten blev ved med 
at gå frem og tilbage mellem Moses og Allah og 
fik antallet mindsket hver gang indtil det blev 
til fem bønner i døgnet. Dette nævner de lærde 

ofte og siger: må Allah belønne Muhammad 
på vores vegne og må Allah belønne Moses på 
vores vegne. 

Således skildres Allahs profet Moses, søn 
af Imran i Koranen og i fortællingerne fra 
profeten Muhammads liv. Han har en højt 
beæret stilling. Her kan vi se, hvordan Koranen 
taler om beskyttelsen af Moses mod falske 
anklager, ganske som Koranen danner basis 
for beskyttelsen af profeten Muhammad og alle 
profeter. I, der tror! Vær ikke som dem, der krænkede 
Moses, og så frifandt Gud ham for det, de havde sagt! Han 
havde anseelse hos Gud (33: 69). 

Hos Allah var han beæret, og hos araberne 
betyder det, når en person er beæret, at det 
er en person af stor værdighed, med en høj 
stilling og i besiddelse af ærbare egnskaber. 

Hvor ved vi alt dette fra? Fra Koranen som 
blev åbenbaret til Muhammad, og gennem 
udtalelser fra denne gode profet, som holdt af 
Moses, og som genoplivede hans sædvane, og 
som ofte nævnte ham. 

Derfor ser vi ingen logisk eller anstændig 
grund til at noget menneske, og mindst af 
alt fra Bogens Folk, skulle hade Allahs profet 
Muhammad eller såre ham. Hvad kunne grunden 
være? Er det hans urokkelige tro på Allah og 
kærligheden og hengivenheden til ham? Er det 
det stærke kald for at befri mennesket fra al 
tilbedelse udover tilbedelse af Skaberen? Er 
det kaldet til at forene mennesker og beskytte 

de gamle dyder? Er det den klare religion, som 
er åben for tro på alle åbenbarede bøger og 
tidligere sendebude? Er det ønsket om det 
bedste for alle mennesker og skabninger; denne 
kærlighed som han udtrykte hver morgen ved 
at sige: ”Oh Allah, hvilke velsignelser Du end 
viser mig eller nogen anden af Dine skabninger, 
så er de fra Dig alene uden partner, og Dig alene 
takker jeg.” 

Hvad skulle grunden kunne være? Er det 
fordi Allah har sendt ham som velsignelse 
til verdenerne? Er det fordi han gav plads til 
fremskridt og oplysning? Er det fordi han 
værdsatte brug af hjernen, videnskab og 
viden? Er det fordi han afviste at give efter for 
smålighed, selviskhed eller primitive lyster? Er 
det fordi han kæmpede mod uretfærdighed, 
undertrykkelse og tyranni? Er det fordi han 
lod vide, at medlidenhed med en tørstig hund 
blev en vej til Allahs tilgivelse for en utugtig 
kvinde? Er det fordi han var sød, kærlig, 
ydmyg og genert? Er det fordi han var tro og 
huskede de, som gjorde handlede godt imod 
ham og ønskede at tilbagebetale selv om den, 
der havde gjort det, var død i mellemtiden? Er 
det fordi han holdt sine løfter? Er det fordi han 
besvarede det dårlige med godhed og tilgav 
(sådan blev han beskrevet i Toraen)? Er det 
fordi han elskede renlighed i alle forhold og 
skønhed og erklærede: ”Allah er smuk og elsker 
skønhed.” Er det fordi han afviste uærlighed i 

forhold til formue, familie og børn? Er det fordi 
hans personlighed var præget af gode manerer, 
gode egenskaber og god vilje som Allah beskrev 
ham: Og du er af vældig natur. (68: 4) 

Man kan med undren spørge, om der findes 
et normalt menneske som ikke holder af rosers 
duft? Eller som ikke elsker klarhed og respekt? 
Og lysets fremkommen? Og videnskabens 
renhed og opblomstring? Og hjernens indsigt? 
Og samvittighedens vogtende røst? Og den 
nøje sammenhæng mellem god tale og god 
handling? 

Femte kapitel 
Dufte og frugter fra Hans 
have 


Det Allah har sendt mig med 

af vejledning og viden, 

er lige som regnen der rammer 
Jorden, 

hvor noget af den er modtagelig 
for vandet og der vokser der 
træer 

og græs i store mængder, 

og det er lige den 

som fordybede sig i Allahs tro 

og fik gavn af det Allah har sendt 
mig med 

og så lærte han det og lærte fra 
sig 

(1) 
Jeg blev 
sendt som 
barmhjertighed, 
men ikke som 
en forbandelse 

Efter de uhyggelige hændelser hin september 
opstod der blandt muslimer diskussion og 
uenighed om, hvorvidt man skal forstå den 
kristne verdens reaktion uden forskel eller 
undtagelse. 

Nogle muslimer følte, at en ideologisk, politisk 
og mediemæssig kampagne var lanceret fra 
den vestlige verden mod muslimer generelt. På 
grund af denne følelse begyndte nogle imamer 
og religiøse lederne at tale negativt om kristne 
over en kam. 

Denne situation kræver en intellektuel, 
principielogsubjektivmodvægtfra videnskabelig 
side, og en troværdig og retfærdig stillingtagen. 
Man kan se på hele problematikken fra tre 
vinkler: 

a- Hvordan undgår man fjendskab i bøn? 

b- Hvordanskalhændelserneogreaktionerne 
tolkes korrekt? 

c- Hvordan bliver religion udnyttet politisk? 

Er det muligt at overskride grænserne i 
bøn? 

Ja, og Koranen siger i vers 55 af Surat al- 
araf: Påkald jeres Herre, ydmygt og i det skjulte. Han 
elsker ikke dem, der begår overtrædelser (7: 55) Qurtubi 
siger: ”Der kan være mange slags overtrædelse 

i bøn på forskellige måder, deriblandt høj lyd og 
råben, at man beder om at blive profet eller 
beder en umulig bøn, eller at man ønsker synd 
og lignende.” 

Vi kan tilføje, at det også er en overtædelse i 
bøn, hvis man beder om dårligt for en fredelig, 
uskyldig og uanende person, som ikke har gjort 
en uret og ej heller tænkt på at gøre det eller 
glædet sig ved en uret, man er blevet udsat for. 
Der er helt sikkert blandt kristne rigtig mange, 
som ikke tager del i at gøre muslimer uret. At 
bede om ondt for disse er en fjendtlig handlling, 
og man gør dem fortræd, hvis man beder om 
noget dårligt for dem. Islam har ikke tilladt, at 
uenighed i religion alene er nok, til at man må 
gøre modparten fortræd, men har tvært imod 
forbudt det på det strengeste, idet at gøre uret 
er forbudt. 

Bøn imod nogen er tilladt, men kun mod dem, 
der gør uret. Den slags bøn er også tilladt for 
ikke-muslimer, idet bøn fra den som bliver gjort 
uret bliver hørt, selv om vedkommende ikke 
er muslim. Der er ingen barriere mellem den 
bedende og Allah. Det er muligt for imamer og 
religiøse vejledere at regulere deres bøn eller 
bede alene mod dem, der gør uret. 

For det første for at ungå at gøre uskyldige 
og fredlige menesker uret. Dernæst må man 
forstå, at når man beder en bøn er det en 
tilnærmelse til Allah og tilnærmelse til Ham kan 
ikke ske ved uret. 

Dette bestyrkes også på andre måder. Der 
er muslimske mænd, som er gift med kristne 
kvinder, så hvordan kan en muslim bede en bøn 
omondt,derogsårettersigModensegen hustru? 
Der er også blandt kristne ganske mange lærde 
og tænkere, som har en forståelse for muslimer 
generelt, som er mere respektfuld og korrekt, 
end den opfattelse mange med muslimske 
navne har. Der er hudredetusinder af kristne i 
Vesten som har gået med i demonstrationer til 
støtte for muslimer. Hvordan skulle man kunne 
bede om noget dårligt for disse? At gå til den 
slags yderligheder i bøn er her en religiøs synd 
og en politisk dumhed. 

Et væsentligt punkt for hvorfor generalisering 
i forbøn på denne måde er forbudt er, at deteri 
strid med Koranens vers, som vi finder det i den 
sidst åbenbarede Sura (kapitel), som er Surat 
Al-Maeda, verset er: …Åog du finder, at de, der er mest 
venligt stemt over for dem, der tror, er de, der siger: ”Vi er 
kristne.” (5: 82) Dette vers forbyder generalisering 
og den form for yderlighed i forbøn, hvortil 
nogen måske vil sige: Sådan var det en gang, 
men det er det ikke længere. 

Om dette kan man kun sige, at for det første 
udtaler den, som siger sådan sig om noget, som 
han ikke har autoritet til. Han påstår faktisk, 
at han kan ændre på Koranen med sine egne 
antagelser efter forgodtbefindende. 

Historien såvel som den aktuelle virkelighed 
bekræfter den Koraniske sandhed, idet de fleste 

ikke-muslimer, der forsvarer Islam og som 
eventuelt konverterer til Islam er Kristne. 

Man kan ikke fornægte eller undsige religion 
og den religiøse dimension, når man fortolker 
aktuelle hændelser, situationer og stridigheder. 
Men ekstremisme af hvilken som helst art eller 
i hvilken som helst sammenhæng, som virker 
forvrængende og får ting til at fremstå truende, 
er i strid med det rigtige syn og den korrekte 
forståelse. 

Hvis det for eksempel hævdes, atden religiøse 
faktor er den, som forklarer hver eneste strid 
i verden, hvordan kan man så forklare krigen 
mellem Etiopien og Eritrea når de kæmpende 
har den samme religion, nemlig kristendom? 
Og hvordan kan man forklare krigen i regionen 
omkring de store søer i Afrika, som er en 
stammekrig, hvor de fleste er kristne? Hvordan 
kan man forklare den væbnede strid mellem 
ortodokse serbere og katolske kroater når 
alle er Kristne? Hvordan kan man forklare den 
blodige vold som eksploderede og forsatte i 
årtier mellem katolske og protestantiske irere, 
der alle er kristne? Og tidligere har Hitler og 
Mussolini, som begge var kristne, bekriget 
kristne folk over hele det europæiske kontinent. 
Anden Verdenskrig var en ulidelig kamp mellem 
folk, som stort set alle tilhørte den kristne 
religion, og før detkæmpede amerikanerne mod 
englænderne ved selvstændighedskrigen mens 
begge parter var kristne; og endnu tidligere 

har Europa været vidne til mange opslidende 
og langevarige krige, som kostede mange liv, 
på trods af at de striedende parter alle tilhørte 
den kristne tro. 

Hvis vi ser på arabernes og muslimernes 
situation i de sidste årtier, finder vi næsten den 
samme situation med små ændringer i form og 
udseende som følge af den konkrete situation. 
I seneste årti var der en række skarpe, 
langvarige og bitre arabiske stridigheder om 
mange ting. Det var krige, som hver havde sine 
grunde og virkemidler. Blandt årsagerne kan 
nævnes: Skulle det økonomiske system være 
socialistisk eller markedsstyret? Findes der en 
ægte og naturlig arabisk nationalisme eller står 
valget mellem filosofi og Islam? Hvilken form 
for administration er bedst og mest nyttig? En 
konservativ administration som vokser i ro og 
mag eller en revolutionær administration som 
ændres ved magt og i pludselige spring? Hvad 
kampens værktøjer og instrumenter angår, 
kan nævnes politisk forståelse, som har stået 
for omkring 20 % af striden. Og her er den 
beskidte propaganda eller den kolde krig også 
en væsentlig faktor, som angiveligt udgør 49 % 
af stridernes omdrejningspunkt. Alt dette sket 
på trods af Islam er den religion, næsten alle 
arabere følger. 

Disse eksempler og mange lignende i 
menneskehedens historie, er værd at drage 
i erindring, da de kan give et nyt syn på 

forståelsen af de hændelser, der fører til strid 
mellem mennesker. Og med dette i baghovedet 
kan man måske komme til en fornuftig løsning 
på, hvordan Man bygger bedre relationer 
mellem mennesker. 

Hvis man vil have det rart, kunne man 
forstille sig en verden hvor alt var i harmoni, 
havde samme ”farve” samt et fælles formål. 
Men sådan et drømmesyn vil være bygget på 
en meget subjektiv forestilling, og ville blot 
være udtryk for et naivt ønske om en verden, 
som aldrig har været. Mange almindelige 
mennesker og politiske ledere har drømt om 
en harmonisk og overskuelig verden. Og de 
har med chok fundet, at det som sker, faktisk 
er modsat deres drømme og forestillinger, for 
derefter at trække sig tilbage et sted langt fra 
virkelighedens verden. Denne komfort er ren 
fantasi og har intet med virkeligheden at gøre. 
Den er så langt ude, at den indeholder sin egen 
umuliggørelse. Man kan også i stedet forestille 
sig en verden, hvor folk slider med endeløse 
problemer, mens de skal håndtere livet og 
virkeligheden i øvrigt. Blandt disse problemer 
er uro, forvirring og kommunikationsvanskeligh 
eder da ingen mennesker kan forstå hinanden. 

Fortolkningen af hændelser og problemer 
både regionalt og internationalt kan absolut 
ikke lægges til grund for situationen. Dette 
ville grunlæggende være forkert, idet man så 
ville tilsidesætte andre faktorer, som det både 

er upraktisk og ulogisk at ignorere, fordi man 
så ville drage sine slutninger på en et svagt 
grundlag. 

Lad os gå tilbage til selve sagen og fastslå, 
at ondskab eller fjendskab i forbøn skal påtales 
og kritiseres, da alle fakta og beviser peger på, 
at der her er tale om et problem, som stikker 
virkelig dybt. Der burde overhovedet ikke være 
nogen, som udtrykker ondskab i bøn. Det 
kræver indsigt og forståelse at udtrykke kritik 
på en ordentlig og saglig måde. 

I de følgende linier vil jeg pege på fakta og 
tanker, der belyser dette: 

Vi sagde før, at generelle bønner mod alle 
kristneikkeertilladtog desudeneren uretfærdig 
handling. Vi vil her bevise ondskaben i denne 
uretfærdige gerning: 

e Først og fremmest er det en overtrædelse 
af Koranens overordnede linie med at holde 
sig til retfærdighed i tale: Når I afgiver et udsagn, 
skal I være retfærdige… (6: 152). Dette er et bud om 
at udvise retfærdighed i al tale. Og forbøn er 
også en form for tale, så når man fraviger det 
retfærdige og går til uretfærdighed, har man 
sat sig mod Gud og Koranens metode, og man 
er på vildspor. 

e For det andet overtræder man Koranens 
budskab ved atikke at udvise retfærdighedhed i 
synet på og forholdet til Bogens Folk, da Koranen 
siger om netop denne gruppe: De er ikke ens (3: 
113), så ved at Koranen benægter at de er ens, 

fastslås det, at der er forskel på Bogens Folk. Der 
er bladt dem de fredelige, hvilende, neutrale, 
retfærdige og dem der er nær ved Islam af natur 
i deres søgen efter sandheden, mens andre er 
uretfærdige og stridslystne. Da Koranen er en 
bog, der udviser absolut retfærdighed overfor 
alle folk, og er meget præcis i sin beskrivelse, 
har den inkluderet sætningen: De er ikke ens (3: 
113) for at vise forskellen mellem de uretfærdige 
og de retfærdige. 

På denne måde opdrages muslimer til at have 
et varieret syn på folk generelt, og desuden 
hvordan de skal behandle Bogens Folk, samt at 
forstå at menneskets verden ikke er et billede 
med kun sort og hvidt, men at det derimod 
er en verden af et væld af farver og forskelle, 
og således kan de forstå, at generalisering 
er en forkert og syndfuld opførsel. Med dette 
værktøj kan de beskytte sig selv mod at 
komme i klemme overfor den virkelige verden. 
Muslimer ser i virkeligheden en del af Bogens 
Folk som retfærdige og retskafne i handel, 
civile gøremål og undervisning. For eksempel 
er der tusindevis af muslimer, som har fået 
deres uddannelse i økonomi, som ingeniører, 
medicinere, i administration og utallige andre 
fag hos undervisere fra Bogens Folk, som ikke 
har været hovne i deres forhold til de muslimske 
studerende eller har givet forkerte karakterer. 
Dette er virkeligheden, og hvis man fornægter 
den, kan det lede til psykiske problemer og store 

misforståelser. For at muslimer ikke skal komme 
i denne situation, har Koranen beskyttet dem 
ved at skelne mellem uretfærdige og retfærdige 
mennesker, også blandt bogens folk. 

Vi ser således også, at den virkelig gode 
undervisning og gavnlige viden, som man kan 
drage nytte af, er yderligere en grund til ikke at 
lave en dårlig forbøn mod disse grupper, som 
har gjort så meget godt også for muslimer. 

Al-Motem ibn Adei, som ikke var muslim, 
hjalp profeten, Allah velsigne ham, da han ved 
en given lejlighed tog ham hjem til sig og gav 
ham beskyttelse. 

Da slaget ved Badr var overstået, og mange 
store fjender af Islam var blevet taget til fange, 
gik profeten til disse fanger og sagde: Hvis Al- 
Motem ibn Adei var levende og talte for disse 
mænd, ville jeg løslade dem. Profeten talte 
ikke ondt om Al-Motem selv om han døde 
som fornægter af Islam, men huskede ham i 
stedet for hans velgørenhed og generøsitet, og 
udtrykte sit ønske om at belønne ham ved at 
løslade fangerne for hans skyld uden betaling. 

Af disse hændelser kan vi aflæse et budskab 
ombarmhjertighed. Koranen ophøjede Profetens 
job, Allah velsigne ham, og specificerede hans 
opgave og bud og det store formål ved dette 
specifikke vers: Kun af barmhjertighed mod avlerden 
har Vi sendt dig ud. (21: 107) 

Denne generelle og globalt omfavnende 

barmhjertighed taget i betragtning, kan der 
ikke finde angreb sted på andre i ens forbøn 
eller du”a, som den kaldes på arabisk. 

Nogle muslimer har vænnet sig til i du"a eller 
anråbelse, at forbande andre på det værste. 
Detteeristridmeddengenerelle barmhjertighed 
som verden blev velsignet med ved Profeten 
Muhammeds komme og virke, Allah velsigne 
ham. Deter desuden i streng modsætning til den 
nådefuldhed og tilgivelse, vi finder hos Allah, at 
lade den religion, som kom for at åbne Allahs 
omfattende barmhjertighed overfor mennesker, 
blive et instrument til at drive mennesker væk 
fra Hans barmhjertighed. 

Denne forståelse ses klart i Profetens 
udtalelse, da der blev sagt til ham: ”Anråb din 
Gud imod de vantro (fjenderne af tro) og forband 
dem”, hvortil han svarede: ”Jeg blev sendt med 
barmhjertighed og ikke for at forbande”. Denne 
sammenligning mellem barmhjertighed og 
forbandelse i udsagnet, fra den som fik alle sine 
ord åbenbaret, viser, at hans ”jobbeskrivelse” 
inkluderer barmhjertighed generelt og ikke 
at drive folk væk fra samme. Allah kalder Sig 
selv Den Barmhjertige og Han er ikke i strid 
med kernen i Sit bud og sandheden i Profetens 
opgave afspejles i dette, Gud ske lov. 

Følgelig gælder det ikke blot om at udelade 
forbandelse som nænvt i den førnævnte hadith 

men at overholde en række principper, som er 
fastlagt af Profeten igennem de anerkendte og 
højt respekterede Ahadith(” blandt hvilke vi kan 
læse: 

1- En oprigtigttroende forbander ikke andre, 
nærer ikke mistanke, udøver ikke utugt eller 
taler grimt 

2- En oprigtigt troende forbander ikke andre 

3- Ingen troende må forbande andre 

4- Forband ikke med Allah's forbandelse 
(kun Han forbander, for det er Hans ret) 

5- Profeten har endda forbudt at forbande 
vinden. Abdulla Ibn Abbas fortalte, at vinden 
trak i en mands klæde og manden forbandede 
den, hvorpå Allahs sendebud, må Allah velsigne 
ham, sagde: ”Du skal ikke forbande vinden. 
Den er her på Allahs ordre og har en bestemt 
retning.” Han forbød også at forbande dyr eller 
at bruge ukvemsord mod hanen, når den galer. 
I denne Hadith er der en dyb mening, som alle 
oprigtigt troende bør bemærke. Overskridelse 
af grænserne i forbøn eller anråbelse er ikke 
tilladt selv mod den kosmiske energi, dyr 
eller fjerkræ, og det betyder også, at man 
skal beskytte tungen mod at vænne sig til 
uretfærdige, sårende og nedladende udtalelser, 
da en dårlig vane af den art skaber varige 
men. 





(1) Ahadith = flere tal af Hadith = udtalelse fra Profeten. 

6- Profeten, hvis udtalelser er bevaret i disse 
ahadith, var selv en, der holdt fast ved disse 
princippter. Anas ibn Malik sagde: ”Profeten, 
må Allah velsigne ham, var ikke en der brugte 
ukvemsord, udøvede utugt eller forbandede 
nogen.” Så hvis du møder en person, som 
bruger ukvemsord, forøver utugt eller forbander 
nogen, så skal du vide, at han har tilsidesat 
den profetiske tradition (sunnah), selv om han 
beder, faster, holder prædiken, holder fordrag 
og påstår at være Muslim. Der blev sagt til 
en af Profetens nære følgere, som mistede 
besindelsen en kort stund: ”Du er en uvidende 
mand”. 

Ja mange udtaler forbandelser i deres 
dagligdag, ikke alene når de er sure, men også 
i spøg eller for at være morsomme. En person 
kan måske finde på at sige til sin ven: ”Hvor er 
jeg glad for det du har gjort, dit dumme svin.” 
Og selv om det i et sådant tilfælde kan være sagt 
i spøg, er det i en islamisk tankegang ganske 
upassende, og det viser forskellen mellem 
en prædikant, en rådgiver og et almindeligt 
menneske, idet den lærde bør forstå den 
gode tankegang, bruge sin tunge til bedre at 
tale respektfuldt og derigennem udtrykke sit 
kendskab til Islams formål. Han vil også på 
denne måde vise sin accept af de profetiske 
traditioner, sin dybfølte barmhjertighed overfor 

andre mennesker og hans værdsættelse af 
faren ved forbandelser. 

Hvis det var muligt for menneskeheden 
at hæve sig til en sundere og bedre tilstand, 
hvor sjælene var mere komfortable og havde 
bedre indbyrdes relationer, så ville en mere 
respektfuld brug af vore evne til at udtrykke 
sig i ord, være en nødvendig grundsten for 
fremskridtet. Hvis man ser på et agtværdigt 
menneske, som forskønner hele sin skikkelse 
ved civilisationens skønhed, vil man se, at når 
han taler, kommer der ikke forbandelser og 
ukvemsord fra hans mund! 

Da det nobleste værktøj for prædikanter og 
folk, der kalder til sandhed, er ordet, er disse 
mennesker udvalgt til at medvirke aktivt til 
menneskehedens fremskridt gennem ren, høj, 
blid, velmaneret og venlig tale. Også i dette var 
profeten et eksempel til efterfølgelse. 

(2) 
Skønhed 
og kærlighed 
i Profetens tale 
og gerning 





77 


De stores 
relationer 


Han var et menneske. Dette er et ubestrideligt 
faktum: Sig: ”Jeg er kun et menneske ligesom jer.” (18: 
110). Men hans væremåde og lige behandling af 
mennesker bekræfter to vigtige fakta: 

a- At alle mennesker uden undtagelse er 
af samme biologiske art 

b- Intet menneske er guddommeligt, da 
alle mennesker er skabt af Gud, som er En og 
ikke har nogen partner. 

Ligeberettigelse blandt mennesker bekræftes 
ved disse to fakta - uden at dette mindsker 
den høje og særlige position, som den sidste af 
Allahs profeter og sendebude indtog. 

Hvad angår forskellen mellem den 
guddommelige position og den profetiske 
position, skal profeten, den af Gud udvalgte, 
have sin fulde respekt og agtelse: (2) I, der tror! 
Hæv ikke jeres stemme, så I overdøver Profeten, og tal ikke 
lige så højrøstet til ham, som I gør indbyrdes! Pas på, at 
jeres handlinger ikke bliver til intet, uden at I aner det! (3) 
De, der sænker stemmen, når de er hos Guds udsending, det 
er dem, hvis hjerte Gud har sat på prøve i gudsfrygt. De har 
tilgivelse, og en vældig løn i vente. (49: 2-3) 

I henhold til islamisk juristik omkring 
religiøse forskrifter er det en forpligtelse for 
enhver muslim at fremsige en bøn om fred 

og velsignelse over profeten mindst en gang i 
livet. 

Med altdet, somskribentergennemtidernehar 
skrevet om profeten, er hans gode egenskaber 
som en brusende flod fyldt med godhed, ære 
og fuldkommenhed, som burde kunne slukke 
ethvert aktivt søgende menneskes tørst efter 
den lysende sanded. 

Lad os nu tage to dråber af hans sødmefyldte 
flod, nemlig skønhed og kærlighed i hans tale 
og gerninger, må Allah velsigne ham og hans 
slægt. 

Skønhed 

Profeten blev sendt med flere instrukser 
og retningslinjer deriblandt instruksen om 
skønhed. Han blev sendt for at lære mennesker 
om skønhed, og for at styrke deres følelser og 
oplevelse af, at Allah er skøn, Koranen er skøn 
og universet er skønt. Når Profeten er sendt 
for at lære menneskerne denne fuldkomne 
skønhed, så er det hævet over enhver tvivl, at 
en stor portion af det skal kunne findes hos 
ham selv. 

Skønheden i det menneskelige smil 

Smilet er et udtryk for en høj grad af skønhed, 
og det er et internationalt menneskeligt sprog, 
så når vi på TV ser for eksempel en smilende 
koreaner, en tysker, en senegaleser, en 
amerikaner eller et menneske af hvilken som 
helst oprindelse, forstår vi, at han smiler med 
alt det, der er indholdt i smilet såsom glæde, 

åbenhed, venlighed og menneskelighed. Dette 
er et flot billede i modsætning til billedet af 
surhed, søvnighed og kedsomhed. 

Derfor er det også en af de vigtige ting, som 
folk, der arbejder med public relations, skal 
lære. De skal lære, hvordan de skal smile, og 
hvor længe smilet skal vare. Sprogforskere 
fortæller, at smilet er begyndelsen til grinet og 
til ghædens udtryk i ansigtet, som kulminerer, 
når tænderne vises frem af glæde. 

Smilet er i sig selv et udtryk for skønhed, 
og Profeten blev beskrevet som smilende 
hele dagen og gennem hele livet. Han var det 
mest smilende menneske. Garir sagde: ”Allahs 
sendebud har aldrig set i min retning uden at 
smile til mig, siden jeg blev muslim.” 

Profeten bekræftede væsentligheden af smil 
og sagde: ”Det er en god gerning, hvis du 
smiler til din næste”, og han sagde: ”Du skal 
ikke forsmå nogen god gerning, om den så blot 
består i at du møder din broder med et smil.” 

Skønheden i at klæde sig pænt 

Profeten havde for vane at klæde sig i det 
smukkeste han kunne finde, og ved modagelse 
af delegationer gjorde han noget særligt ud af 
det, så han mødte dem med noget passende; 
dvs. han klædte sig i det, der passede til deres 
position og slægt. 

Han kunne lide gode dufte. Aisha, må Allah 
være tilfreds med hende, sagde: ”Jeg plejede 
at parfumere ham med det bedste, jeg kunne 

finde. Han forbød indtagelse af hvidløg og løg 
inden man gik ind i moskeen, og han priste altid 
skønhed, idet skønhed i sig selv er noget at 
stræbe efter, og han sagde: ”Allah er smuk (= er 
ophav til alt det smukke) og elsker skønhed. 

Skønheden i at vise medfølelse i opførsel 
og tale 

Profeten, må Allah velsigne ham, sagde: 
”Medlidenhed kan ikke indeholdes i noget uden 
at forskønne det, og fjernes ikke fra noget uden 
at gøre det uskønt”. Derfor er medlidenhed 
et udtryk for skønhed, hvorimod grovhed er 
grim og uskøn. Profeten var blid og smuk i sin 
væremåde, og han opfordrede til medfølese i 
alt både privat og offenteligt. 

Blidhedens skønhed 

e Han lettede bønnen ved at gøre den så 
kort som muligt, hvis han hørte et barn græde 
af hensyn til moderens mulighed for at være 
opmærksom på bønnen og ikke rette sin 
opmærksomhed i en anden retning. 

e Han standsede en hærs fremrykken af 
hensyn til en fugl, som blev ængstelig for sine 
unger, og lod først hæren gå videre frem, da 
fuglen var tilbage hos sine unger. 

e Han bebrejdede aldrig folk, men sagde: 
”Hvad skal man mene om folk, som holder sig 
for gode til at gøre ting, som jeg gør?” Ibn Hagar 
sagde i sin bog Alfath om denne udtalelse: ”Den 
som ikke møder folk med bebrejdelse udviser 
ydmyghed og blyhed. 

e Han var venlig mod børn og legede med 
dem. Anas sagde: ”Profeten talte ikke med os 
før han sagde til en lille dreng (som var hård 
ved en fugl, han havde fanget): O Aba Umeir, 
hvad har den lille fugl gjort?” 

e Han holdte af glæde i sit hjem og tilskyndte 
til det. Aisha, må Allah være tilfreds med hende, 
sagde: ”Jeg legede sammen med nogle piger i 
profetens hus, og da Allahs sendebud kom ind, 
blev de generte, men han bød dem at lege med 
mig.” 

e Han sagde altid: ”Sig ikke: ”Jeg har begået 
en synd”, men sig: ”Jeg har fundet en fejl ved 
mig selv”,” Ibn Hagar siger i Alfath: Al khatabi 
sagde: ”Disse to ord har den samme betydning, 
men Profeten kunne ikke lide det første ord, 
derfor valgte han det andet, som er mindre 
belastende og lyder bedre. Han havde for vane 
at bytte hårde ord med mindre hårde. Derfor 
er det bedst ikke at sige, at man har begået en 
synd.” 

e Skønheden ved galant adfærd. Profeten 
brugte megen opfindsomhed på at behage sine 
hustruer, for eksempel anbragte han gerne sit 
knæ sådan, at hans hustru Safia kunne træde 
på det for at komme op på sin kamel. 

e Profeten fortalte ofte om Allahs mildhed 
mod Sine tilbedere og sagde: ”Da Allah skabte 
skabningerne, skrev Han i Sin bog, der ligger ved 
tronen, at Hans barmhjertighed overkommer 
Hans vrede.” 

Kærlighed 

Visse gamle og højt respekterede ord kunne 
man frygte vil forsvinde eller blive misbrugt. 
Blandt disse ord er ordet kærlighed. Det er en 
kendsgerning, at kærlighed er basis i troen og 
udgangspunktet i de største og mest redelige 
relationer mellem mennesker indbyrdes eller 
mellem mennesker og Gud. 

Kærlighed er udgangspunktet for menneskets 
relation med Allah, idet Allah elsker de angrende 
og de renlige: Gud elsker de, der omvender sig, og Han 
elsker dem, der renser sig. (2: 222). Og Han elsker de 
tålmodige, de gode, dem der sætter sin lid til 
Ham og de retfærdige. Troen sigter på at plante 
Allahs kærlighed i den troendes hjerte: Men Gud 
har gjort troen kær for jer og ladet den stå i et smukt lys i 
jeres hjerter… (49: 7) 


Profeten, må Allah velsigne ham, kaldte til 
kærlighed både i tale og handling, idet han 
sagde: 

1- Ingen af jer vil finde troens sødme, med 
mindre I elsker Allah, og hellere ville blive smidt 
i ilden end at gå tilbage til vantroskab, efter at 
Allah har reddet jer fra den tilstand, og indtil 
Allah og hans sendebud er mere kære for jer 
end nogen anden. 

2- O Muadh (en af hans nære følgere), ved 
Allah jeg elsker dig. 

3- Ved den i hvis hånd min sjæl hviler, 

kommer I ikke i Paradis med mindre I tror, og I 
tror ikke førend I elsker hinanden. 

4- Der blev sagt: ”O Allahs sendebud, hvem 
er dig kærest?” Han svarede: ”Aisha.” Så blev 
han spurgt: ”Og af mændene?” Han svarede: 
”Hendes fader.” 

5- Blandt hans sødmefyldte forbønner: 
”Allah giv mig Din kærlighed, og giv mig 
kærlighed til den, hvis kærlighed gavner mig 
hos Dig. Giv mig af det jeg elsker, som styrke 
til det Du elsker, og hvis Du ikke giver mig det, 
jeg elsker, lad der i stedet være en plads til det, 
som Du elsker.” Vi finder en hadith i hvilken 
ordet kærlighed / elsker gentages syv gange, 
hvilket er et klart bevis for, at kærlighed er 
en af de bedste egenskaber og den højeste af 
relationer. 

6- Angående steder siger Profeten: ”Uhud 
er et bjerg, der elsker os, og som vi elsker.” 
Muhammads følgere og mennesker generelt 
fornyer deres følelse og tro på den religiøse 
og kosmiske skønhed gennem kærlighed, som 
er basis for gode relationer. Uden skønhed og 
kærlighed er der ikke rigtig tro. Kan verden 
være rigtig god, hvis den er fyldt med had og 
grimhed? 

(3) 
Kærlighed til gode 
gerninger 
og lykken for hele 
menneskeheden 

Islams kerne og fundament: Den Evige — Den 
Højeste; Den Bestandige, Som ikke ændres og 
varierer og Den Højagtede, Der ikke synker 
ned. Tro, gode gerninger, tilbedelse og troen på 
det forudbestemte er blot forskellige værktøjer 
til at stræbe hen imod Den Bestandige og Den 
Højagtede, så man for eksempel kan forstå 
visdommen bag fasten. Vi finder således blandt 
Profetens ord: 

a- Hvad angår den, som lyver og ikke 
undlader at lytte til usand tale, så har Allah 
ikke brug for, at han forlader føde og drikke. 

b- At faste er ikke alene fra mad og drikke 
men også at afstå fra utugt og uhøflighed, så 
hvis nogen bander foran dig eller er ond mod 
dig, så sig: ”Jeg faster, jeg faster.” 

At søge at forstå meningen med skabelsen 
skal derfor være en del af enhver overvejelse, 
der har forbindelse med mennesket. Når 
sådanne emner diskuteres uden hensyntagen 
til meningen med skabelsen, kan det hele se 
ud til at have et andet formål, lige som det kan 
fjerne enhver sag fra sin egentlige mening, 
hvilket vil reducere det til form uden indhold og 
beskrivelse uden sandhed. 

Orkanerne Catherina og Rita ramte en del 

stater i USA, og folk begyndte at fortolke disse 
hændelser på forskellige måder, nogle religiøse 
og nogle verdslige, for at finde mening i det, 
der skete. Mennesker har ret til at spekulere 
over enhver kosmisk eller menneskeskabt 
hændelse. Det er menneskets natur at være 
nysgerrig og spørgende, og ingen har ret til at 
undertrykke disse menneskelige egenskaber. 
Da det er menneskets ret at spørge, er det 
også en videnskabelig pligt at forsøge at finde 
de rigtige svar. 

Glæde over andres ulykke er en dårlig måde 
at reagere på. Det vil aldrig kunne afføde 
rigtige relationer mellem mennesker eller en 
korrekt forståelse for voldsomme begivenheder, 
ligesom det er en skamfuld opførsel overfor 
katastrofernes ofre. 

1- Et retskaffent menneske ønsker alt godt 
og lykke til andre, for ellers var bøgerne ikke 
åbenbarede og sendebudene sendte. Allah 
har ikke brug for mennesker, så derfor kan vi 
være vis på, at religionen er til for at bibringe 
mennesket glæde, lykke og barmhjertighed, 
samt at fjerne det onde fra dem. Skadefryd 
mod andre for noget ondt, de har været ude for, 
er ubestrideligt en dårlig handlling, og strider 
imod det rigtige. 

2- Profeten, må Allah velsigne ham, startede 
altid sin dag med følgende guddommelige, 
næstekærlige, blide forbøn i erkendelse af, at 
han skulle vende tilbage til sin Skaber: ”Allah, 

alt hvad jeg eller noget andet menneske eller 
nogen anden skabning har denne morgen, 
så er det fra Dig alene uden partner, og jeg 
takker og lovpriser Dig..” Denne blide, milde og 
barmhjertige profet hvis hjerte rakte ud mod 
hele menneskeheden, takker sin Gud på vegne 
af alle mennesker og skabninger for enhver 
gave, Allah måtte have givet. Ja, han takker 
på vegne af alle mennesker, både muslimer og 
ikke-muslimer, da Allah er alles Gud, og ikke 
alene muslimernes Gud, og ethvert menneske 
får sin del af den guddommelige gave og 
støtte. 

Profeten var sprogligt velbegavet. Når 
han sagde ”eller noget andet menneske”, så 
inkluderedehanallemenneskerudenundtagelse; 
og at takke Allah for alle de nådegaver Han 
giver til alle mennesker, er et sandt udtryk for 
kærlighed og bøn om velsignelser, godt helbred 
og lykke til hele menneskeheden. Profeten 
takker Allah for hver eneste gave, mennesker 
har fået. Skulle han så kunne glæde sig over 
dem, som har lidt uheld eller har sorg? Nej, nej 
og atter nej, et hjerte med så stor renhed og 
barmhjertighed har ikke plads til glæde over 
andres uheld og sorg. Når man dertil lægger den 
dybere forståelse af meningen med de gaver, 
Allah har givet menneskene, vil man kunne 
forstå, at et sådant menneske kun kan føle 
sorg over, at der skulle ske andre noget dårligt, 
sørgeligt eller ulykkeligt. En så stor kærlighed 

kan ikke være sammen med skadefrohed i et 
og samme hjerte. 

3- Når vi nu taler om barmhjertighed, lad os 
da huske Profetens ord, da han sagde: ”Allah 
har ingen barmhjertighed for dem, som ikke 
er barmhjertige over andre”. Ibn Battal siger 
i fortolkningen af denne hadith, også i Fath 
Albari, at der i denne hadith er tilskyndelse til 
barmhjertighed overfor alle skabninger inklusive 
muslimer, ikke-troende og dyr, såvel husdyr 
som vildtlevende dyr. Det er hævet over enhver 
tvivl, at barmhjertighed overfor mennesker og 
skadefrohed er to uforenelige begreber. 

4- At hjælpe og redde mennesker er af de 
gode og menneskelige handlinger, som Islam 
tilskynder. Det er umuligt for den, som glæder 
sig over andres sorger, at have disse høje, 
uegennyttige og lysende manerer, da hans 
logik forbyder ham at tænke: ”Hvis der sker en 
ikke-muslim noget ondt, skal du ikke hjælpe 
ham, men vent til han tilintetgøres, så du kan 
glæde dig over det. Og hvis en ikke-muslim 
rammes af sygdom, skal du ikke helbrede ham, 
men vent til han bliver mere syg, så kan du 
glæde dig over hans sygdom. Og hvis du er 
en god svømmer eller dykker og ser en ikke- 
muslim, der er ved at drukne, så skal du ikke 
redde ham, med lad ham drukne, så kan du 
glæde dig over det. Hvis du ser en fattig eller 
en forældreløs i ekstrem nød så, skal du ikke 
hjælpe ham men nyd synet af hans situation.” 

Alt dette er direkte i strid med Koranens vers 
om hjælp: (11) Men han gav sig ikke i kast med den 
stejle bjergvej. (12) Hvordan kan du vide, hvad den stejle 
bjergvej er? (13) Det er at frigive en slave, (14) Eller under 
hungersnød at bespise (15) En forældreløs slægtning (16) 
Eller en fattig nødlidende (90: 11 — 16) 

5- Vi ved fra Koranen, at skadefryd eller 
glæde over andres ulykke ikke er en korrekt 
muslimsk holdning, men er tvært imod noget, 
man finder hos de dårligste mennesker, dem 
som er hovne, og som har onde hensigter, og 
som altid vil glæde sig over andres ulykke og 
sorger: (120) Når der sker jer noget godt, gør det dem 
ondt, og når noget ondt rammer jer, glæder de sig derover. 
(3:120) Hvordan skal muslimer få bedre manerer 
end disse, hvis de efterligner dem i deres dårlige 
vaner og deler følelsen af glæde over andres 
ulykke? Eller hvis de misunder andre de gaver, 
Allah har givet dem? 

6- Skadefryd er en form for misundelse. Abu 
Hamed Al-Ghazali sagde: ”Dette er den værste 
form for misundelse, for hvis man generes af en 
anden person, og går op imod ham på en eller 
anden måde, vil hans hjerte blive fyldt med had 
og vrede, hvilket igen kan føre til misundelse, 
som vil kræve gengæld og hævn. Hvis han ikke 
kan gøre gengæld med det samme, vil han 
ønske, at tiden vil gøre det for ham; måske vil 
han endda sige, at det er et spørgsmål om hans 
ære, så hvad der end rammer hans fjende af 
ulykke, vil han glædes over det og samtidigt 

tro, at det er en belønning til ham fra Allah 
for hans had, og at det var for hans skyld. Og 
hvis den anden person får en gave eller noget 
godt, bliver han sur, da dette ikke er, hvad han 
ønskede.” 

Der er kendt i Islam, at alle dimensioner 
af misundelse er forbudt: Både grunden til 
misundelse, formen den ytrer sig på og formålet, 
og hvis skadefryd alene var et udtryk for had, 
vil det være en ufravigelig forpligtelse for en 
Muslim at fri og rense sig selv fra den både i 
følelse og tale. 

7- At invitere til Islam kræver en lang 
række, værktøjer, indgange og åbninger, såvel 
sjælelige som adfærdsmæssige. Blandt de 
fremmeste af disse er blidhed, venlighed, ægte 
medmenneskelighed og evnen til at bringe 
gode nyheder opmuntrende ord samt smil, 
friskhed og varme. Desuden kræves det, at 
man er i stand til at vise hensystagen til andres 
problemer og ærligt føle med dem. Den, som 
glæder sig over andres ulykke, er afskåret fra 
disse gode egenskaber, og derfor kan han ikke 
kalde til Allahs vej, da han i sandhed lukker 
vejen til Allah. Han lukker disse indgange og 
åbninger ved sine grove følelser. 

8- Profeten, må Allah velsigne ham, 
berettede for de troendes moder Aisha, må Allah 
være tilfreds med hende, om nogle af sine bitre 
minder fra Mekka. Han sagde til hende: ”Jeg fik 
meget godt blandt din stamme, men det værste 





91 


De stores 
relationer 


jeg fik fra dem var oppe på bjerget den dag, 
jeg havde inviteret mig selv på besøg hos Ali 
ibn Abd Yalil ibn Abd Kilab, men han nægtede 
mig gæstfrihed. Jeg gik og var ked af det. Jeg 
vågnede først da jeg var ved Qarn Al-Thaleb, 
og der så jeg en sky, som gav mig skygge. 
Jeg kiggede op og så ærkeenglen Gabriel, fred 
være med ham. Han kaldte på mig og sagde: 
Allah har hørt din stammes ord til dig, da de 
svarede dig, og derfor sendte han Bjergenes 
Engel, så du kan befale ham, hvad du ønsker 
gjort ved dem. Jeg blev kaldt af Bjergernes 
Engel, der hilste mig og sagde: O Muhammed, 
Allah har hørt din stammes ord til dig da de 
svarede dit kald. Jeg er Bjergernes Engel og, 
min Gud har sendt mig, så du kan befale mig. 
Hvis du ønsker, kan jeg bringe Al-Akhshabein 
(to store bjerge udenfor Mekka) ned over dem. 
Profeten svarede: Jeg ønsker blot at Allah fra 
deres afkom bringer nogen, som kommer til at 
tilbede Ham alene uden partner.” 

Profeten modtog denne mulighed for en 
kosmisk sejr i sin nød, og fik en chance for hævn 
over sine forfølgere og dem, der var uretfærdige 
mod ham. Det var forventet, at han i denne 
situation ville ønske død og ødelæggelse over 
disse mennesker, som havde drevet ham ud af 
landsbyen, for at glæde sig over det, når det gik 
dem ilde, men den næstekærlige profet, som 
kom for menneskers liv og lykke, nægtede at 
bede om ulykke for sine modstandere, og ville 

ikke glædes over deres destruktion, idet han, 
som var en levendegørelse af barmhjertighed 
til alle væsener, ikke ønskede andet end 
barmhjertighed. 

9- Befalingen om at muslimer skal tale pænt 
til andre: 

e (53) Sig til Mine tjenere, at de skal føre en smukkere 
tale! Satan sætter ondt blod mellem dem; Satan er en åbenlys 
fjende af mennesket. (17: 53) 

e (34) Den gode handlinge er ikke lige med den onde 
handling. Forsvar dig med noget, der er smukkere, og da 
vil den, til hvem du havde et fjendtligt forhold, blive som en 
nær ven! (41: 34) 

e … Tal venligt til folk! (del af 2: 83) 

Det er hævet over enhver tvivl, at skadefryd 
ikke er en del af den gode tale, som Islam 
kræver af muslimer i deres omgang med andre 
mennesker. 

10-Islam forbyder glæde over andres ulykke, 
også selv om der ikke en gang er tale om 
et menneske, men et dyr. Det er ikke tilladt 
indenfor Islam at fornøje sig med dyrekampe 
mellem tyre, hunde eller haner, hvor de strides 
og lider. Kan det være rigtigt, at Islam forbyder 
glæde over dyrs ulykke og tillader glæde over 
ulykker, som rammer mennesker? 

11-De to højeste gerninger i forståelsen 
for Guds enhed er at tilbede Allah alene uden 
partner, og at gøre godt mod Hans skabninger 
- mennesker og andre — og at bringe kærlighed 
og lykke til hele menneskeheden. Skadefryd er 

ikke en god gerning mod andre skabninger men 
derimod en dybt sårende indstilling. At frydes 
ved andres ulykke er et styrt fra den højeste 
position af genkendelse af Guds Enhed, hvis 
højeste gerninger bindes sammen af Profeten 
i hans to udtalelser, hvor han, fred være med 
ham, siger: ”Frygt Allah, hvor du end er”, og i 
en anden udtalelse: ”Behandl andre mennesker 
ordentligt”. 

(4) 
Tilbagevenden 
til Allah og Hans 
Paradis 
på tusind måder 

Her vil jeg referere fra et brev fra en kristen 
læser, hvor han kommentereren artikel, jeg skrev 
om nødvendigheden af at muslimer udtrykker 
sand taknemmelighed overfor ikke-muslimer, når 
disse gør en god gerning, udtrykker en holdning 
eller siger noget, der kræver taknemmelighed. 
Han udtrykte sin glæde over, at der findes denne 
grad afretfærdighed og tilgivelse i Islam. Derefter 
stillede han et spørgsmål: ”Der er noget, som er 
vanskeligt for mig at forstå, og det er, hvordan 
man opnår adgang til paradiset; jeg blev i den 
kristne lære fortalt, at vi skal sige vore daglige 
bønner, faste, gøre godt, ikke stjæle, ikke 
myrde, ikke begå hor, og at vi skal elske vores 
fjender, for på denne måde at opnnå paradiset! 
Hvordan kan drab på uskyldige mennesker være 
den korteste vej til paradiset?” Her henviser han 
til terrorhandlinger, som begås af muslimer. De 
påstår, at dette er kamp for Allahs sag, og at 
denne kamp er den korteste og bedste vej til 
paradis. 

Jeg vil her skrive nogle linjer om forståelsen 
af begrebet Jihad, og derefter går vi til sagens 
kerne, hvor vi med den mest favnende vilje 
søger en bedre forklaring: Sagen er, at vejen til 
Jannah (Paradis) er tusind veje og mere. 

Jihad er i Islam en ret. Vi skal ikke undskylde 

noget, da det er en ret fra Skaberen selv, som 
ikke kan undskyldes. Deter enhvers lovmæssige 
ret at forsvare liv, tro, fædreland og alt, der 
hører til folket og nationen. Det er derfor en 
ret, som er lige for både muslimske og andre 
nationer. Med afsæt i denne lovmæssige og 
politiske ret, finder vi, at alle nationers love 
giver regenten lov til at kalde på folket til at 
forsvare nationen. En regent skal nødvendigvis 
forstå, at det er blandt hans vigtigste opgaver 
og ansvar at forsvare sin nation mod alle former 
for fjendskab. Hos de fleste kaldes dette retten 
til forsvar, mens Islam kalder det Jihad. 

Enhvernationharsineegneloveogregulativer, 
og derfor har hver nation også sine særkender 
og særlige udtryk. Desuden kan vold absolut 
ikke være Jihad, heller ikke selv om den kaldes 
Jihad. Det er fordi Jihad indenfor Islam kun kan 
foregå under særlige omstændigheder og med 
hensyntagen til særlige betingelser, som ikke 
må udelades, præcis som der er betingelser for 
renlighed, rituel bøn og indgåelse af ægteskab, 
som ikke kan udelades. Blandt betingelserne 
for Jihad er, at den erklæres af den lovmæssige 
leder, at man undgår drab på uskyldige, at der 
ikke er elementer af hovmod eller korruption, og 
at alle krigens regler og aftaler skal overholdes. 
Desuden må kamp absolut ikke være en hobby 
med et ønske at møde fjenden, da Islam er fred 
mellem nationerne. 

Det er vigtigt at slå fast som et urokkeligt 
faktum, atJihadikkeerdeneneste vej til Paradis. 
Islam bekræfter på hundredvis af måder, at der 
utallige veje til Paradis. 

Dette kan naturligvis bevises fra Bogen 
(Koranen) og Sunnah (den profetiske sædvane). 

Veje til Jannah beskrevet i Koranen: 

1- At skynde sig til Allahs tilgivelse ved at 
gøre det som kræves: (133) I skal kappes om at få 
tilgivelse fra jeres Herre og en have så vid som himlene og 
jorden, beredt til de gudfrygtige. (134) De, som giver bort i 
gode tider såvel som i dårlige; som undertrykker vreden og 
tilgiver menneskene; Gud elsker dem, der handler smukt. 
(135) Som ihukommer Gud og beder om tilgivelse for deres 
synder, når de har begået noget skamløst eller handlet uret 
mod sig selv; og hvem andre end Gud kan tilgive synder? 
— og som ikke mod bedre vidende fremturer med, hvad de 
plejede at gøre, (136) Deres løn vil være tilgivelse fra deres 
Herre og haver med rindende floder; dér skal de forblive 
til evig tid. Herlig er lønnen til dem, der handler! (3: 133 
— 136) 

2- At bede sine rituelle og obligatoriske 
bønner (salah) og give almisse (zakat) samt 
tro på profeterne og være villig til at give ud 
for Allahs skyld. Hvis I holder bøn, betaler almisse, tror 
på Mine udsendinge og bistår dem, og hvis I giver Gud et 
smukt lån, så vil Jeg eftergive jeres onde handlinger oglade 
jer træde ind I haver med rindende floder. (5: 12). 

3- At kende Allahs position og at højagte og 
lovprise Ham og at fri sjælen for laster: (40) Men 
hvis nogen har frygtet sin Herres værdighed og nægtet sig, 

hvad han havde lyst til (41) da vil Haven være herberget. 
(79: 40 - 41). 

4- At være tilgivende, overbærende og altid 
behandle andre godt: (34) Den gode handling er ikke 
lige med den onde handling. Forsvar dig med noget, der 
er smukkere, og da vil den, til hvem du havde et fjendtligt 
forhold, blive som en nær ven! (35) Men det er kun opnåeligt 
for dem, der er udholdende. Det er kun opnåeligt for den, der 
har en vældig lykke. (41: 34 —35) Den store belønning 
er Jannah - Paradis. 

Veje til Jannah ifølge Sunna: 

1- At slukke en hunds tørst. Profeten, må 
Allah velsigne ham, sagde: ”En mand gik på 
vejen og var meget tørstig. Da han kom forbi 
en brønd, gik han ned i den og drak. Da han 
kom op, så han en hund som gispede af tørst 
og slikkede på det fugtige sand for at slukke 
sin tørst. Manden forstod, at hunden var lige 
så tørstig, som han selv havde været, og han 
gik ned i brønden, hvor han fyldte sin sko med 
vand, som han bar op og gav til hunden. Allah 
glædedes over hans handling og tilgav ham og 
gav ham adgang til Jannah.” En anden fortælling 
beretterer om en utugtig kvinde, der gjorde det 
samme, og Allah tilgav hende. 

2- At plante noget til gavn for alle skabninger. 
Profeten sagde: ”Ingen muslim, som planter en 
plante, som mennesker, dyr og fugle kan spise 
af, vil gøre dette uden at det tælles som en 
særlig almisse fra ham.” Velsignelserne i denne 
form for handling vil endda fortsætte lige så 

længe, der kommer frugt fra planten, også 
selv om den oprindelige giver i mellemtiden er 
død. 

3- Atudvise gode egnskaber. Profeten sagde: 
”Der er fyrre gode egenskaber, og den højste af 
dem er at udlåne en ged. Hvis nogen gør det 
med håb om belønning, vil han eller hun komme 
til Jannah.” At låne en ged ud er ligesom at give 
en ged til et andet menneske, som kan få gavn 
af dens mælk og senere levere den tilbage. 

4- Atrense miljøet for alt, der forurener det. 
Profeten, må Allah velsigne ham sagde: 

a- Jeg så en mand i Jannah med et træ, han 
havde fældet, fordi det stod midt på vejen og 
var til gene for folk 

b- Mit folks gerninger blev forelagt mig, både 
de gode og de dårlige; jeg fandt blandt de gode 
gerninger, at vejen blev ryddet for uønskede 
genstande og, af de dårlige, at der på et tispunkt 
lå et kadaver i moskeen, som ikke var blevet 
begravet 

5- Ihukommelse eller påkaldelse af Allah. 
Profeten sagde: 

a- Hvis man lovpriser og forherliger Allah ved 
at sige ”Subhanallahi wa bi-Hamdih”, (der i en 
dansk oversættelse kunne være ”Jeg lovpriser 
og forherliger Allah”), bliver der plantet en 
palme for én i Jannah. 

b- ”Skal jeg fortælle jer om en skat fra 
Jannah?”Jeg (fortælleren) svaredebekræftende, 
og Profeten sagde: ”Intet finder sted, og ingen 

magt findes ud over ved Allah (La hawla wa la 
quwatta illa bi-Llah)” 

c- ”Skal jeg ikke fortælle jer om de bedste 
gerninger og de skønneste hos jeres Herre, 
som løfter jer højest i grad, og som derfor er 
bedre for jer end at ofre guld og sølv, og bedre 
for jer end at møde jeres fjende i kamp?” De 
svarede bekræftende, og han sagde: ”At kalde 
på og huske på Allah.” 

6- At søge viden. Profeten sagde, at den som 
følger en vej bygget på viden, vil fra Allah få en 
lettere vej til Jannah. 

7- At arbejde hårdt, støtte andre, tilskynde 
til gode gerninger og undgå at såre sig selv. 
Ibn Mousa fortæller, at han hørte fra Profeten, 
må Allah velsigne ham, at han sagde: ”Enhver 
muslim skal af med en almisse (sadaqah).” Han 
sagde: ”Hvad så hvis han ikke har noget at 
give?” Profeten svarede: ”Så må han arbejde 
med hånden og gavne sig selv og derved give 
sadaqah.” Han sagde: ”Hvad hvis han ikke 
kan?” Profeten svarede: ”Så skal han tilskynde 
til en god gerning.” Han sagde: ”Hvad hvis han 
ikke kan gøre det?” Profeten svarede: ”Så skal 
han holde sig fra at gøre ondt, da det også er 
en form for sadaqah.” 

8- Gode manerer. Profeten sagde: 

a- ”Intet vejer mere på den gode side på den 
troendes vægt på regnskabets dag end hans 
gode manerer.” 

b- Han blev spurgt om det, som oftest giver 

mennesker adgang til Jannah, og han svarede: 
”Frygt for Allah og gode manerer.” 

c- Han sagde: ”Af det der er mig kærest 
og nærest på regnskabets dag er jeres gode 
gerninger og gode manerer.” 

d- ”Skal jeg fortælle jer om den som ilden 
er blevet forbudt at røre? Det er forbudt for 
ilden at røre den nære, ydmyge, blide og 
godhjertede.” 

Med disse beviser fra Den hellige Bog og den 
profetiske sædvane, er vi klar over, at der er 
over tusinde veje til Jannah, for hvilket der er 
utallige beviser i de islamiske grundtekster. 

1. Islams formål er at øge og variere 
mulighederne for at gøre gode gerninger, 
indenfor alle områder. 

2. Jihad i sin krigsmæssige betydning, er en 
ganske usædvanlig og unormal begivenhed. 
Jihad i denne form foregår ikke hele livet 
eller 24 timer i døgnet, da krig er forbudt i 
fredstid, under forhandlinger, under våbenhvile 
m.m. Skulle vejen til Paradis så være lukket i 
disse situationer? Ingen vil svare ja til dette 
spørgsmål andet en den, som mangler viden 
om Islam. Det er umuligt for sådan en person 
at gøre godt gennem en forkert handling. Når 
svaret ikke kan være ”ja”, så er det klart, at 
vejene til Paradis er utallige. 

3. Enhver god gerning kan være vejen til 
Paradis, blot følgende betingelser forefindes: 

a. Sand tro 

b. God intention 

c. Den rigtige måde 

Hervedgøresdetklart, hvorbredtetperspektiv 
af gerninger, der kan føre til Jannah. 

Surat Al-Ankabout, som blev åbenbaret i 
Mekka, afsluttede med følgende vers: De, der 
kæmper for Os, dem vil Vi lede ad Vore veje. Gud er med 
dem, der handler godt. (29: 69) 

Her finder vi to meget væsentlige oplysninger: 
At Jihad her ikke betyder krig, idet krig ikke var 
blevet tilladt muslimerne, da de stadig befandt 
sig i Mekka før udvandringen til Medina, og at 
der findes veje, som Allah viser. Ikke kun én 
vej. Alle disse veje fører til Paradis. 

(5) 
Lederenafstore 
fremskridt 
i… menneskets 
historie 

For over 1400 år siden stod menneskehedens 
lærer, bringeren af ret, skønhed, barmhjertighed 
og fuldkommenhed, Islams Profet, må Allah 
velsigne ham, ved Arafah(?, og fortalte folk om 
det, som i dag kaldes menneskerettigheder. Han 
talte om menneskets værd og respekten for blod, 
ære og formue. Han oplyste om lighed for loven. 
Han kaldte til generel fred og orden. Han talte 
om kvindens respekt og værdsættelse og mange 
andre værdier, mens han også bød farvel i den 
store pilgrimsfærd, hvor de fleste muslimer på den 
tid var kommet. Et hundrede tusinde muslimer 
foretog pilgrimsfærden sammen med Profeten. 

Denne pilgrimsfærd var en afslutning på det, 
Profeten havde arbejdet for i næsten et kvart 
århundrede (23 år). Hvad han arbejdede for 
gennem denne meget korte periode har haft 
stor indflydelse på senere civilisationer og disses 
fremskridt gennem hele menneskehedens 
historie fra dette tidspunkt og fremefter. En 
påstand af denne art kræver naturligvis en 
forklaring, så lad os se på, hvad en række 
kendte ikke-muslimer har sagt om Profetens 
indflydelse på menneskehdens udvikling: 





(1) Arafah = en slette udenfor Mekka, hvortil alle pilgrimme færdes i 
forbindelse med den muslimske pilgrimsfærd, Hajj 

1- Den kendte britiske historiker Arnold 
Tweenyskrevisinbog Menneskehedens Historie: 
Muhammeds budskab havde en stor effekt, da 
han bragte sin Guds bud til sit folk. Den arabiske 
halvøs historie hænger nøje sammen med det. 
I år 622 ændredes situationen fuldstændig til 
fordel for Muhammad og hans bud, idet der 
kom en gruppe fra landbrugs-oasen Yathrib (i 
dag kendt som byen Medina) og bad ham om 
at flytte til deres by og tage hånd om dem. 
Derefter spredtes Islam ud i verden og havde 
en dyb effekt på den. 

2- Den irske fysiker John Desmond Bernal 
skrev i sin leksikale bog ”Videnskab i historien”: 
Jeg haster med at tilføje at til den tomhed i 
hvilken verden befandt sig, kom der en positiv 
faktor, og det var fremkomsten af denne nye 
internationale religion, som spredtes hurtigt, da 
de sproglige, religiøse, og lovmæssige barierer, 
der indtil det syvende århundrede havde holdt 
hver kultur inden for sin egen region pludselig 
forsvandt næsten over alt mellem Den indiske 
Ocean og Det atlantiske Ocean. Islam spredte 
broderlighed og kærlighed mellem alle racer og 
stammer og fastlagde præcise regler for sine 
følgere. Dens filosofi var baseret på enhed. Det 
var en religion, der fandt en stærk genklang i 
menneskers hjerter. 

3- Den kendte indiske leder Jawahar Lal 
Nehru skrev i sin bog, ”Syn på Verdens 
Historie”: Det var virkelig forbavsende at se, 

at det arabiske folk, som havde været glemt i 
mange generationer og fjernt fra det, som sker 
i verden omkring dem, pludselig vågnede op 
og bevægede sig fremad med en aktivitet, som 
overraskede resten af verden og vendte op og 
ned på historien. Spredningen af araberne i 
Asien, Europa og Afrika og de fremskridt og den 
frugtbare civilisation, som de præsenterede for 
verden, er et af historiens undere. Islam bragte 
en rigdom af kultur, tro og aktivitet. 

Dette kræver yderligere forklaring. 

Blandt eksemplerne på de store fremskridt 
relateret til oplysning og viden, som Profeten 
afstedkom, var: 

Fremskridt omkring menneskers mentale 
tilgang til livet, som var selve afsættet, da der 
ikke kan være fremskridt på noget område 
overhovedet, hvis der er mentale blokeringer, 
eller hvis hjernen er forstenet eller mangler 
fleksibilitet. Derfor kan vi med stor styrke 
konkludere, at det største fremskridt med 
Profetens hjælp, var frigørelse af hjernen og 
tilvejebringelse af dens nøgle, vindue, maskineri 
og indgang. 

Der er en logisk forklaring på dette faktum. 
Den arabiske halvø samt hele resten af verden 
var i en tilstand af mangel på bevisthed. 
Forstenede tankemønstre var fremherskende, 
og det er umuligt, at der kommer fremskridt, 
civilisation, frihed og oplysning, hvis hjernen 
ikke er fokuseret på opgaven, og tænkemåden 

er stiv. Derfor var det mest hensigtsmæssige 
at stimulere de slumrende hjerner og aktivere 
intellektet til dets højste kapacitet. 

Dette skinner tydeligt igennem forskellige 
steder i Koranen: 

a- Koranen påbyder at man reflekterer og 
tænker dybt: (46) Sig: ”Jeg formaner jer kun om én 
ting: At I træder frem for Gud, to og to eller enkeltvis, og 
dernæst besinder jer! Jeres frænde er ikke nogen djinn. 
Han er blot en, der advarer jer før en streng straf.” (34: 
46). En tilskyndelse til frihed og bevægelighed i 
tanken i stedet for fastlåsthed. Ingen vise folk 
vil bestride, at det vigtigste for forståelse er, at 
hjernen er levende, tændt, åben og aktiv. 

b- Koranen påbyder og opmuntrer til kloge 
overvejelser med et klart syn på sjælen og 
universet: (8) Har de aldrig tænkt derover for sig selv? 
Gud skabte kun himlene og jorden og alt derimellem i 
sandhed og kun til en fastsat frist. Men mange mennesker 
tror ikke på mødet med deres Herre. (30: 8) 

c- Koranen påbyder at man kritiserer 
konstruktivt ved at drage sammenligninger: 
”Er de, der har viden, på lige fod med dem, der ingen viden 
har?” Kun de forstandige lader sig påminde (39: 9). 

d- Koranen påbyder at man ikke blot dumt 
og blindt efteraber og handler som var man 
tankeløs, hjerneløs og uden bevidsthed: Når 
man siger til dem: ”Følg det, som Gud har sendt ned!” siger 
de: ”Nej, vi følger det, som vi fandt vore fædre holde sig 
til!” Men hvad nu, hvis deres fædre intet forstod og ikke var 
retledte? (2: 170) 

En anden form for fremskridt under ledelse af 
Islams Profet afspejles i de stærke intellektuelle 
og sociale fremskridt. Her introduceredes en 
metode til at udvide den mentale kapacitet 
hos en befolkningsgruppe og forsyne dem med 
videnskabelige værktøjer til at agere ud i verden 
med, og herfra startede menneskehedens reelle 
vej fremad for med indsigt at tage hånd om 
universet og behandle det ordentlig. 

Her kan vi lade en række ikke-muslimske 
tænkere komme til orde i samme anledning: 

1- John Parnel sagde: ”Islam spredtes 
meget hurtigt, og den direkte grund til det, var 
den store aktivering af kultur og videnskab. 
Islam blev et samlingspunkt for de asiatiske og 
europæiske videnskaber, og af dette fællesskab 
kom en serie opfindelser og opdagelser, der 
ikke havde været mulige for den romerske og 
græske teknologi.” 

2- En anden videnskabs-historiker, der 
bekræfter dette, er Herbert Wells idet han i 
sin bog, ”En kortfattet verdenshistorie” skrev 
følgende: Araberne har i løbet af kort tid opnået 
store fremskridt indenfor matematik, medicin 
og naturvidenskab, og det er ubestrideligt, at 
de havde stor success indenfor områder som 
metallurgi og den tekniske implementering 
af samme, og dette har haft stor værdi for 
og indflydelse på videnskabernes udvikling i 
Europa.” 

3- En tredje historiker, Paul Kendi har 

også talt om denne udvikling i sin bog, ”De 
store rigers opståelsen og forfald”, hvor han 
sagde: ”En betydelig del af den kulturelle og 
videnskabelige arv i Europa er i sandhed et lån 
fra Islam og muslimerne.” 

Et tredje eksempel på oplysning og fremskridt 
under ledelse af Islams Profeterden menneskelige 
og religiøse tilgivelse. Her vil vi nøjes med at 
give to eksempler: 

a- Douglas Ried har i sin bog, ”Diskussion 
om Zion”, gengivet ord fra Augustin: ”Islam 
tillader dem, der ikke tror på den økonomiske 
frihed, at administrere deres egne anliggender. 
Og Islam er tilgivende overfor følgere af andre 
religioner. Hvad den jødiske religion opnåede af 
frihed og fremgang under Islam var ikke muligt 
i begyndelsen af den kristne tros udbredelse.” 

b- Og lad os se, hvad den kendte jødiske tænker 
Israel Shahak sagde i sin bog ”Den Jødiske Religion”: 
”Det er et faktum, at uddrivelse af jøderne var 
praktisk talt ukendt i muslimernes land, da en sådan 
uddrivelse er i strid med islamisk lovgivning.” 

Et fjerde eksempel på oplysning og fremskridt er 
erklæringen om menneskehedens fælles oprindelse 
i svunden tid om end etnisk, national, klan- og 
stammemæssig nationalisme fandt sted og endda 
diskrimination blandt medlemmer af samme stamme. 

Angående menneskehedens fælles oprindelse 
siger Allah i Sin hellige bog: 

a- I mennesker! Frygt jeres Herre, som skabte jer af ét 
væsen… (4: 1) 

b- I mennesker! Vi skabte jer af mand og kvinde, og 
Vi gjorde jer til folkeslag og stammer, så I kunne genkende 
hinanden. Den fornemste af jer er i Guds øjne den af jer, der 
er mest gudfrygtig. Gud er vidende og indsigtsfuld. (49: 
13) 


Dette er Islams Profet som for 1400 år 
siden kaldte folk til at forstå og respektere 
menneskerettigheder og påtog sig ledelsen af 
det største fremskridt i hele menneskehedens 
historie. 

En Profet som denne med sin høje stræben 
for menneskehedens fremgang og lykke, burde 
menneskeheden værdsætte og påskønne 
ganske som det ville være ret og rimeligt. 

Hvad angår muslimer, værdsætter de ham 
ved at følge ham og holde sig til hans principper, 
mens alle andre burde vise deres værdsættelse 
ved at respektere og agte ham, idet han var et 
stort menneske, som bekymrede sig om hele 
menneskeheden, videnskaberne og tilegnelsen 
af viden ligesom han lagde vægt på sunde 
værdier, gode manerer og lærte mennesker, 
hvordan deres relation til Gud skal være samt 
hvordanrelationen mellem menneskerindbyrdes 
eller mennesker og universet fungerer bedst. 

Vi kan således konkludere, at hvis man sårer 
Islams profet er det ikke blot et udtryk for 
etnisk eller religiøs racisme men også et udtryk 
for smålighed, misundelse og uhøflighed. 

Sjette kapitel 
Muhammads position 
hos Skaberen 
og blandt muslimer 


Har Vi ikke udvidet 
dit bryst for dig 

og taget dine byrder 
fra dig 

som vejede tungt på 
din ryg 

og højnet dit ry? 

Allah har givet Sig Selv en lang række 
egenskaber, blandt dem, at Han er Den Alt- 
vidende og Den Vise. Han vælger at gøre, hvad 
Han ønsker med viden og visdom: 

a- Han er den, som er gud i himlen og gud på jorden. 
Han er Den Vise og Den Vidende. (43: 84) 

b- Min Herre er skarpsindig i det, som Han vil. Han er 
Den Vidende og Den Vise (12: 100) 

Og med Sin totale viden og helt ufattelige 
visdom, vælger Han blandt mennesker Sine 
profeter og sendebude: Gud udvælger udsendinge 
blandt engle og mennesker. (22: 75) 

Så det er ikke blot tilfældigt, hvem der bliver 
profet, og de udvalgte har ikke selv planlagt at 
blive profeter, men opgaven kommer til dem 
pludseligt, idet det er Allah, Som har valgt dem 
til den store opgave med Hans viden, visdom, 
blidhed og generøsitet. 

Det store ansvar som profet var langt fra 
Moses tanker og håb, men Allah valgte ham 
til at blive profet og sendebud: (9) Har du hørt 
beretningen om Moses? (10) Da han så ild og sagde til sit 
folk: ”Bliv her! Jeg skimter ild, og måske kan jeg bringe jer 
en brand derfra eller finde vejledning ved ilden!” (11) Da 
han kom hen til den, blev han råbt an: ”Moses! (12) Jeg er 
din Herre; så tag dine sandaler af! Du befinder dig i den 

hellige dal, Tuwa. (13) Jeg har udvalgt dig, så lyt til det, der 
bliver dig åbenbaret! (20: 9 — 13) 

Og med Sin viden og visdom, valgte Allah 
Muhammed til at være profet og sendebud blandt 
de mange millioner af mennesker, som levede i 
begyndelsen af det syvende århundrede. 

a- (1) Læs op i din Herres navn, Han, som skabte, Read! 
(2) som skabte mennesket af levret blod! (3) Læs op! Din 
Herre, den mest gavmilde, er den, (4) der lærte med pennen, 
(5) Der lærte mennesket, hvad det ikke vidste. (96: 1—5) 

b- (52) Således har Vi indgivet dig ånd efter Vor 
bestemmelse. Du vidste ikke, hvad Skriften var, og heller ikke 
troen. Men Vi har gjort den til et lys, hvorved Vi retleder, 
hvem af Vore tjenere Vi vil. Du leder til en lige vej (53) til 
Guds vej, Han, som alt i himlene og på jorden tilhører. Hos 
Gud ender alt. (42: 52 — 53) 

c-… Du modtager Koranen fra en, der er vis og vidende. 
(27: 6) 

d- Muhammad er ikke fader til nogen af jeres mænd; 
men han er Guds udsending og profeternes segl. Gud ved 
alting. (33: 40) 

Muhammeds position hos Den, Som 
gjorde ham Profet 

Og Allah Den Alt-vidende, Den Vise, som med 
viden og visdom har valgt, vil uden diskussion 
vælge således, at Hans valg er smukt, ærbart 
og højagtet. 

Vi forstår fra Allahs ord, som blev åbenbaret 
til Profeten Muhammed, må Allah velsigne ham, 
at Allah styrkede Sin Profet og ophøjede hans 
position i Koranen: 

a- Profet! Vi har sendt dig ud som vidne, som forkynder 
af det gode budskab, og som advarer, (33: 45) 

b- og højnet dit ry? (94: 4) 

c- Og du er af vældig natur. (68: 4) 

d- Vent tålmodigt på din Herres dom! Vi har dig for øje. 
Lovpris din Herre, når du står i bøn! (52: 48) 

e- Gud og Hans engle velsigner Profeten. I, der tror! 
Velsign ham og ønsk ham fred! (33: 56) 

f- Den, der adlyder Udsendingen, adlyder Gud (4: 80) 

g- (10) Frygt derfor Gud, I forstandige, som tror! Gud 
har sendt en påmindelse ned til jer, (11) en udsending, som 
læser Guds tegn op for jer, oplysende, for at føre dem, der 
tror og gør gode gerninger, ud af mørket og frem i lyset. 
Den, der tror på Gud og handler ret, lader Han træde ind i 
haver med rindende floder; dér skal han forblive til evig tid. 
Ham har Gud givet et godt underhold. (65: 10 — 11) 

h- (2) I, der tror! Hæv ikke jeres stemme, så I overdøver 
Profeten, og tal ikke lige så højrøstet til ham, som I gør 
indbyrdes! Pas på, at jeres handlinger ikke bliver til intet, 
uden at I aner det! (3) De, der sænker stemmen, når de er 
hos Guds udsending, det er dem, hvis hjerte Gud har sat på 
prøve i gudsfrygt. De har tilgivelse og en vældig løn i vente. 
(49:2 —3) 

i- Kun af barmhjertighed mod alverden har Vi sendt dig 
ud. (21: 107) 

Hos Allah bliver han beskrevet som vidne 
i forhold til menneskeheden; som sandt og 
retfærdigt vidne, målt med de retfærdigheds- 
mål, som han selv kom med. Han er den, som 
kom med gode nyheder, som kaldte på godhed, 
skønhed og fuldkommenhed i alle forhold. Han 

er det skinnende lys, den hyldede og den med 
de høje manerer. Han bevæger sig, lever, taler, 
handler, informerer, underviser og rådgiver på 
Allahs vegne. Og han gør det med kærlighed, 
beskyttelse og tillid fra Skaberen. Han er den, 
for hvem engle og troende konstant går i forbøn. 
Han er den, som ved Allahs ordre er bestemt til 
at adlyde Ham. Han er den, som ingen hævede 
stemmen overfor. Han er en velsignelse for 
menneskeheden. Han er den der husker os på 
Allah ved tale, handling og ved sine manerer. 

Eftersom Profeten havde så høj en stilling 
hos sin Gud, har Allah påtaget Sig at forsvare 
Sin Profet, Sit Sendebud, Sin Elskede og 
Udvalgte: 

a- Hvis nogen tænker, at Gud ikke vil hjælpe ham i 
denne verden og den hinsidige, lad ham da strække sig op 
mod himlen med et reb og derpå skære det over! Så kan 
han jo se, om hans tryllekunst får det, han er vred over, 
til at forsvinde! (22: 15). Dette vers understreger, 
at den som tror, at Allah ikke vil støtte sin 
Profet, er så fuld af tåbelige forestillinger, at 
det grænser til det utrolige. Allah vil under alle 
omstændigheder beskytte Sin Profet. 

b- Hvis ikke I hjælper ham; - Gud har tidligere hjulpet 
ham: Da de, der er vantro, fordrev ham som den ene af to; 
da de to var i hulen; da han sagde til sin ledsager: "Vær ikke 
bedrøvet! Gud er med os!” — Da sendte Gud sit nærvær ned 
over ham og støttede ham med hære, som I ikke kunne se. 
De, der er vantro, deres ord nedgjorde Han. Guds ord er det 
højeste. Gud er mægtig os vis. (9: 40) 

C- Vi vil beskytte dig mod spotterne, (15: 95) 

d- Da en hykler en gang kaldte Profeten 
Muhammed en mand, der ikke kunne få børn, 
svarede Allah ham med følgende: (1) Vi har skænket 
dig overflod, (2) så bed til din Herre og giv slagtoffer! (3) 
Den, der hader dig, får intet afkom. (108: 1 —3) 

e- Da Abu Lahab brugt ukvemsord mod 
Profeten og sagde: ”Vær forbandet”, svarede Allah 
ved at sige: (1) Måtte Abi Lahabs hænder forgå! Måtte han 
forgå! (2) Hans ejendom og det, som han har erhvervet sig, 
nytter ham intet. (3) Han skal brænde i en flammende ild. 
(111:1—3) 

Muhammads værd i muslimernes 
hjerter: 

Der er over en milliard fire hundrede millioner 
muslimer i verden i dag, som gør deres bedste 
for at følge Muhammads eksempel. De er af 
alle racer, hudfarver, sprog og kulturer, og hvis 
man til dette tal lægger antallet af muslimer, 
der har levet i de 1437 år, der er gået siden 
Muhammads kald til profet og sendebud, vil 
tallet være rigtig mange gange større. 

Disse milliarder af muslimer elsker og elskede 
Profeten Muhammad inderligt, oprigtigt og med 
en trofasthed, som overgår deres kærlighed til 
deres folk og endda sig selv. 

Hvorfor elsker de ham så højt? 

1- De elsker ham, fordi de tror på Allahs 
Eksistens og Enhed og på, at Han har sendt bøger 
og sendebude. De tror på Hans ubeskrivelige 
og grænseløse visdom på alle områder. Han 

har ikke skabt mennesket uden grund eller 
retning: (115) Regnede I med, at Vi kun havde skabt jer 
for tidsfordriv, at I ikke ville blive bragt tilbage til Os? (116) 
Ophøjet er Gud, den sande konge! Der er ingen anden gud 
end Ham, den ærværdige trones Herre. (23: 115 — 116) 

Helt fra begyndelsen, da Allah sendte Adam 
til jorden og gjorde ham til Sin statholder eller 
viceregent, havde Han besluttet, at Han ville 
sende etsystemtilvejledning af menneskeheden 
iretning af det bedre. Dette system bæres frem 
til menneskeheden af profeter og sendebude 
fra Skaberen: Vi sagde: ”Stig ned herfra alle sammen! 
Hvis I får en retledning fra Mig, så skal de, der følger Min 
retledning, ikke være bange, og de bliver ikke bedrøvede.” 
(2: 38) 

Allah holdt sit løfte — historien er vidne til at 
mennesker gang på gang har oplevet profeter 
og sendebudes komme, lige fra Noah til 
Muhammad, må Allah velsigne dem alle. Dette 
bekræftes af Allah i Hans bog: (163) Vi har givet 
åbenbaringer til dig, ligesom Vi gav Noah og profeterne 
efter ham åbenbaringer. Vi gav åbenbaringer til Abraham, 
Ismael, Isak, Jakob og stammerne, Jesus, Job, Jonas, Aron og 
Salomon; og til David gav Vi salmerne — (164) udsendinge, 
som Vi tidligere har fortalt dig om, og udsendinge, som Vi 
ikke har fortalt dig om. Gud talte med Moses i ord. (165) Det 
var udsendinge, som bragte gode budskaber og advarede, for 
at menneskene ikke skulle have noget argument mod Gud 
efter udsendingene. Gud er mægtig og vis (4: 163 — 165). 

2- De elsker Profeten, idet Allah Den 
Nærværende, Den Ene, Som er i stand til alt, Den 

Alt-vidende, Den Vise, Den Barmhjertige sendte 
Sit sendebud til menneskene, og Sendebudet 
var Profeten Muhammed. Allah præsenterede 
ham til menneskeheden, så de tror på ham og 
hans budskab: I mennesker! Udsendingen er kommet 
til jer med sandheden fra jeres Herre. Bliv derfor troende! 
Det vil være bedst for jer. Hvis I er vantro! — Alt i himlene 
og på jorden tilhører Gud. Gud er vidende og vis (4: 170) 

Tilliden til Skaberens ord og visdom er også lig med 
tillid til profeten Muhammad. 

Hvem er mere sandfærdig i tale, end Gud? (4: 122) 

Muslimerne var de første til attro på Profeten Muhammad 
og at få gavn af det lys, han kom med. … de, der tror på 
ham, der støtter og hjælper ham og følger det lys, der blev 
sendt ned med ham, dem vil det gå godt. (7: 157) 

3- De elsker ham også, fordi han er årsagen 
til deres vejledning, og lyset i deres liv, for han 
kom med vejledningens og lysets bog, og det 
er Koranen. 

Han er årsag til deres vejledning: 

a- … og til dig har Vi sendt Skriften til oplysning om 
alting, til retledning og barmhjertighed og som et godt 
budskab til dem, der overgiver sig til Gud. (16: 89) 

b- .… Du leder til en lige vej. (42: 52) 

Han er årsagen til lyset i deres liv: 

a- Og den, hvis hjerte Gud har åbnet for overgivelsen 
til Gud, så deter fuldt af lys fra hans Herre? (39: 22) 

b- (10) Gud har sendt en påmindelse ned til jer, (11) 
en udsending, som læser Guds tegn op for jer, oplysende, 
for at føre dem, der tror og gør gode gerninger, ud af mørket 
og frem i lyset. (65: 10 — 11) 

Afsættet tilden endelige vejledning og centret 
for lys og oplysning er, at Profeten Muhammed 
præsenterede de troende for deres Gud, Deres 
Skaber og Formgiver. Han fortalte muslimerne, 
hvordan tro udarter sig, og hvordan tilbedels 
foretages, ligesom han viste dem, hvordan de 
indbyrdes relationer mellem mennesker skal 
være. 

Muhammad, må Allah velsigne ham, er den, 
som lærte os, at universet ikke er skabt af nogen 
anden end Allah, og at det ikke er opstået og 
fungerer efter et perfekt system anden end i 
kraft af Allah. Mennesket er skabt i den bedste 
form og er velsignet af Allah. Og ingen kender 
den usete verden, andet end Allah. Ingen 
gør, hvad han vil, andet end Allah. Ingen skal 
tilbedes ud over Allah. Så til Ham alene vender 
vi os i den inderligste tilbedelse, og Han har 
ingen partner. Han er hos mennesket, hvor end 
det er. Han ved alt, også hvad man skjuler. Han 
er Den Levende og Selvopretholdende. Og Han 
har nøglerne til det hinsides og ved, hvad der 
er både på land og i havene: 

(1) Alt i himlene og på jorden lovpriser Gud. Han er 
Den Mægtige og Den Vise. (2) Han ejer herredømmet over 
himlene og jorden. Han giver liv og bringer død. Han er i 
stand til alt. (3) Han er Den Første og Den Sidste. Han er 
Den Synlige og Den Skjulte. Han ved alt. (4) Han er den, 
der skabte himlene og jorden på seks dage og derpå satte 
sig på tronen. Han ved, hvad der kommer ned i jorden, og 
hvad der kommer op af den; hvad der falder ned fra himlen, 

og hvad der stiger op til den. Han er med jer, hvor I end er. 
Gud ser, hvad I gør. (5) Han ejer herredømmet over himlene 
og jorden. Til Gud bliver alting bragt tilbage. (6) Han lader 
natten trænge ind i dagen og dagen trænge ind i natten. 
Han ved, hvad hjertet rummer. (57: 1 — 6) 

(255) Gud, der er ingen anden gud end Ham, Den 
Levende og Den Bestandige. Hverken døs eller søvn kommer 
over Ham. Alt i himlene og på jorden tilhører Ham. Hvem 
kan vel gå i forbøn hos Ham uden med Hans tilladelse? 
Han ved, hvad der ligger foran dem og bagved dem; men 
de omfatter kun, hvad Han vil, af Hans viden. Hans trone 
spænder over himlene og jorden. At opretholde dem er ingen 
byrde for Ham. Han er Den Ophøjede og Den Mægtige. 
Allåh! (Dette vers 2:255 kaldes Ayat-ul-Kursf - 
Tronverset.) 

Hos Ham findes nøglerne til det skjulte. Dem kender 
kun Han. Han ved, hvad der er på landjorden og i havet. 
Intet blad falder, uden at Han ved det. Der findes intet 
frø i jordens mørke, intet vådt og intet tørt, uden at det er 
optegnet i et tydeligt skrift. (6: 59) 

Dette kendskab til Allah er en uforlignelig kilde 
til lykke hos de vise, dem med ren samvittighed 
og dem med klare sjæle. 

Enhvert menneske med en normal sjæl og 
hjerne higer og stræber med alle sine evner 
efter at lære sin Gud at kende. Han Som skabte 
ham. Mennesket længes i sit inderste dyb efter 
Hans kærlighed, efter at nærme sig Ham med 
det Han elsker fra Sine tjenere, og at følge Hans 
befalinger for at glæde Ham. 

Zeid ibn Amr ibn Nawfal var en af de kloge 

arabere, der inden Profeten Muhammads 
udvælgelse til det noble embede, søgte efter 
veje for at kende og tilbede Gud. Denne Zeid 
var fortvivlet, og han vidste ikke, hvordan han 
skulle tilbede sin Gud, og han sagde: ”Herre 
Gud, hvis jeg vidste, hvilket ansigt er det 
kæreste for Dig, så ville jeg tilbede Dig med 
det, men jeg ved ikke.” 

Denne mand havde et inderligt ønske om 
at finde den korrekte forbindelse til sin Gud. 
Denne måde kom Profeten Muhammad med. 
Han gjorde os bekendt med, hvordan vi kan 
kende vores Gud, tro på Ham, tilbede Ham, 
kalde på Ham og anråbe Ham morgen og aften 
og huske på Ham konstant. 

Det er indlysende for muslimerne, atde elsker 
den, som var årsag til den sande lykke, som 
kan opnås ved det korrekte forhold til Allah. 

4- Muslimerne elsker Profeten Muhammed 
idet han er deres egen barmhjertighed, i kraft 
af deres tro, og han er en barmhjertighed for 
hele menneskeheden. 

e Nu er en udsending kommet til jer, en af jeres egne, 
som døjer, når I har modgang, som er bekymret for jer, og 
som er medfølende og barmhjertig over for de troende. (9: 
128) 

e … og han tror de troende, en barmhjertighed for dem af 
jer, der tror… (9: 61) 

e Profeten står de troende nærmere end dem selv, og hans 
hustruer er deres mødre. (33: 6) 

5- De elsker ham, idet kærlighed til Allah er 

betinget af, at man følger Profeten: Sig:”Hvis I 
elsker Gud, så følg mig, og Gud vil elske jer og tilgive jer 
jeres synder!” Gud er tilgivende og barmhjertig. (3: 31) 

6- De elsker ham, fordi han kæmpede, når 
det gjaldt, var tålmodig, når det behøvedes, 
han holdt fast mod ondskab og modgang lige 
indtil religionen blev fuldendt, og gaven var 
komplet, og han bragte Islam til dem; ren, 
beskyttet og fuldendt. Derfor da han spurgte 
et hundred tusind Muslimer som var med ham 
på Arafat under hans sidste pilgrimsfærd: ”Når 
I bliver spurgt om mig, hvad vil I så sige?” De 
svarede: ”Vi vil bevidne, at du har udført din 
gerning, leveret vejledningen og rådet os”. Han 
sagde: ”Herre Allah vær vidne; Herre Allah vær 
vidne til, at jeg har leveret Islam som religion til 
menneskene, fuldstændigt som Du ønskede.” 

Tegn på muslimernes kærlighed til deres 
profet 

I hans tid og nærvær: 

Hans venner respekterede og ærede ham og 
hastede i at adlyde hans kald og lytte til hans 
ord, ligesom de lærte dem udenad. De adlød 
hans befalinger og tog fra hans eksempel og 
fulgte det, og de var altid rede til at forsvare 
ham. 

Hvad er den første og væsentligste grund 
til dette? Det er den urokkelige kærlighed, 
som vennerne og følgerne havde til deres ven 
profeten, må Allah velsigne ham. 

Vi skal her beskrive eksempler og tegn på de 

første muslimers kærlighed: 

1- Abu Bakr ønskede Muhammads selskab 
under immigrationen (Hijrah), og profeten 
virkeliggjorde dette ønske for ham. Undervejs 
gik Abu Bakr først langt foran Profeten og 
bagefter langt bag ham. Profeten spurgte ham 
om grunden, og Abu Bakr svarede: ”O Allahs 
sendebud, jeg. tæker på de forfølgere, der kan 
være, og så går jeg bag dig, og så tænker jeg 
på dem, som måske venter længere fremme på 
vejen, og så går jeg foran dig.” Profeten sagde: 
”O Abu Bakr, jeg ønsker ikke, at det sker dig 
noget for min skyld.” Abu Bakr svarede: ”Ved 
Den Som sendte dig med sandheden: Der må 
ikke ske dig noget men der må hellere ske mig 
noget.” 

Abu Bakr sagde tit til Profeten: ”Vi giver vore 
egne, vore fædres og vore mødres liv for dig.” 

2- Omar ibn Al-Khattab plejede at sige til 
Profeten: ”Du er mere kær end mig selv.” 

3- På Hijrah natten sov Ali ibn Abi Taleb i 
Profetens seng for at beskytte Profeten, som 
et udtryk for hans kærlighed til ham. Han blev 
spurgt: ”Hvordan er jeres kærlighed til Allahs 
sendebud?” Han svarede: ”Ved Allah, så elsker 
vi ham mere end vore formuer, børn, fædre, 
mødre og det kolde vand når man er tørstig.” 

4- Da Mekkas stammer tog Zaid ibn Al- 
Dathina ud fra den store moske for at dræbe 
ham, sagde Abu Sufyan til ham: ”Ville du ikke 
ønske, at Muhammed nu var hos os, så vi kunne 

slå ham ihjel i stedet for dig?” Zaid svarede: 
”Ved Allah! Jeg vil ikke ønske, at så meget som 
en torn stikker ham, mens jeg sidder blandt 
mit folk.” Abu Sufyan sagde: ”Jeg har aldrig 
set nogen, der elsker en person så højt, som 
Muhammads venner elsker ham.” 

5- Under kampen ved Uhud-bjerget, da 
muslimerne gik ud for at forsvare Medina på 
basis af informationer om at fjenden planlagde 
et angreb, stillede Abu Talha Al-Ansari sig foran 
Profeten som et menneskeligt skjold, for at 
værne ham mod fjendens pile. Og han styrkede 
sin gerning og kærlige opførsel da han sagde: 
”O Allahs Profet, jeg beder dig om ikke at kigge 
frem, så fjenden kan få øje på dig og ramme 
dig. Hellere mig end dig.” 

6- Da Profeten red ind i Medina som 
afslutning på turen fra Mekka i forbindelse med 
Hijra - udvandringen, følte muslimerne, at lyset 
spredtes over alt. Og da Profeten døde, følte de, 
at mørket sænkede sig alle vegne. Profetens 
nære ven og følger Anas ibn Malik sagde: ”Den 
dag Profeten, må Allah velsigne ham, red ind 
i Medina, oplyste han alt i byen. Men den dag 
han døde blev alt mørkt.” 

7- Oprigtigt elskende føler, at de ser lyset 
i deres elskedes nærvær og mørket i den 
elskedes fravær. 

Muslimernes kærlighed til Profeten 
gennem alle tider 

Profeten sagde: ”Mit folks stærke kærlighed 

til mig gør, at nogen hellere vil se mig end deres 
egen familie og formue.” 

Dette bekræftedes af den historiske 
virkelighed efter hans død ved mange forskellige 
lejligheder: 

1- Enhver Muslim ønsker inderligt at se 
Profeten i drømme, og den, som oplever dette, 
føler at ekstrem lykke fylder hans hjerte, sjæl 
og sind, og han ser frem til et nyt møde. 

2- Alle muslimer stræber efter at efterligne 
Profeten og følge hans eksempel både i ord og 
handling. At gøre dette er et tegn på kærlighed, 
og samtidigt er det vejen til Allahs kærlighed: 
Sig:” Hvis I elsker Gud, så følg mig, og Gud vil elske jer 
se SS DL) 

3- Alle muslimer længes dybt i hjertet efter 
at besøge hans moske og hilse på ham. 

4- Muslimer beder for ham efter kaldet til 
bønnen, ligesomdegørdetmidtiogi afslutningen 
af den rituelle bøn, de gør det hyppigt i løbet af 
dagen ved forbønner eller anråbelser, imamen 
gør det under fredagsbønnen og alle muslimer 
beder om fred og velsignelser for ham gang på 
gang i løbet af dagen og natten. 

5- Der er skrevet og udgivet flere tusinde 
bøger om hans liv, adfærd og egneskaber. 

6- Tusindvis af smukke digte er skrevet i 
kærlighed til ham. 

7- Muslimer er altid rede til at forsvare hans 
høje position. 

Og blandt tegnene på muslimernes kærlighed 

til Profeten er, at de evig og altid er parat til at 
beskytte ham og ofre deres fædre, mødre og sig 
selv. Med afsæt i denne beredvillighed springer 
de automatisk op for at forsvare hans ærbare 
position, hvis den såres af nogen. Dette forsvar 
dikteres af deres tro på ham, og befordres af 
deres kærlighed til ham: De, der følger Udsendingen, 
Profeten af sit folk, som de finder beskrevet hos sig selv i 
Toraen og Evangeliet; han påbyder dem det rette og forbyder 
dem det forkastelige. Han tillader dem de gode ting og 
forbyder dem de skadelige ting. Han tager deres byrde fra 
dem og de lænker, som lå om dem. De, der tror på ham, der 
støtter og hjælper ham og følger det lys, der blev sendt ned 
med ham, dem vil det gå godt (7: 157). Af troen på ham 
og kærligheden til ham kommer hans støtte, og 
støtte her betyder også, at man er rede til at 
forsvare hans høje stilling og hellige position. 

Det er ikke korrekt at sige, at det ikke er 
nødvendigt at forsvare ham, fordi Allah har 
påtaget sig at beskytte ham: … Gud vil beskytte 
dig mod menneskene (5: 67). Og Han siger: Vi vil 
beskytte dig mod spotterne (15: 95). Det er hævet over 
enhver tvivl, at Allah beskyttede Profeten mod 
alt det onde, indtil han havde leveret sit bud 
fuldt ud, og vendte tilbage til sin Gud. Og der 
er ingen modsigelse mellem Allahs beskyttelse 
af Sin Profet den gang og muslimernes forsvar 
for ham helt frem til vores tider. Dette er blot 
en understregning af sammenhængen mellem 
Allahs dåd og muslimernes gerning: 

1- Allah har påtaget sig at forsvare de 

troende: Gud forsvarer dem, der tror. Gud elsker ingen 
utaknemmelig forræder. (22: 38) Men samtidig pålagde 
Han dem at forsvare sig selv: Kæmp for Guds sag mod dem, 
der kæmper mod jer! Men I må ikke begå overtrædelser! 
Gud elsker ikke dem, der begår overtrædelser (22: 190). 
Dette vers var det første, som blev åbenbaret 
omkring retten til at forsvare sig, men blev 
senere suppleret med flere andre. 

2- Allah er Den Hellige i Sin Majestæt, og 
Den Kære, Som hvis Han vil noget blot siger: 
”Bliv”, og det bliver. Han har ikke brug for 
forsvar. Han testede de troendes oprigtighed: 

a- I, der tror! Hvis I hjælper Gud, vil Han hjælpe jer og 
gøre jeres fodfæste fast. (47: 7) 

b- …Gud vil så vide, hvem der hjælper Ham og Hans 
udsendinge i det skjulte. Gud er stærk og mægtig. Allåh 
may test … (57: 25) 

c- I, der tror! Vær Guds hjælpere! (61: 14) 

Pointen i dette er at Allahs kræfter forenes i 
disse områder, sådan som Han har bestemt, og 
at dette betinger verdens situation. 

ProfetenMuhammadspositionhosmuslimerne 
er sandelig stor, og den er blevet styrket i deres 
sjæle. Deres kærlighed til ham er ikke blot i 
deres hjerter og deres indre. De udtykker den 
højlydt og hvisker det ikke, for når den elskende 
er stærkt forelsket, accepterer han ingen stille 
hentydning! 

De udtrykker denne kærlighed på mange 
måder og i forskellige fomer, og er rede til 
at forsvare hans høje stilling med styrke og 

udholdenhed hvis nogen hoven person finder 
på at håne ham. 

Muslimer elsker, repekterer og holder ham 
højt og stræber med retfærdighed i sind, 
hjerte og forstand efter ikke at vige fra disse 
principper. 

I muslimernes tro er der synlige forskelle 
mellem Profetens og Guds position, og der sker 
ingen sammenblanding. 

Allah er alene Skaberen, Giveren, Den 
Levende, Den Selvopretholdende, Livgiveren og 
Livtageren og Den Vidende, Som ved alt og kan 
alt. Han alene er Den Sande, Den Tilbedte, Han 
er Den Høje, Ene, Stærke, Han blandes ikke 
med skabningerne og skabningerne blandes 
ikke med Ham. 

Profeten, uanset hvor høj hans stilling er 
og hvor respekteret han er, så er han blot en 
skabning blandt Allahs skabninger og en tro 
tjener blandt Hans store troende tjenere. 

a- Højlovet være Han, der lod sin tjener rejse om natten 
fra det fredhellige bedehus til det fjerneste bedehus, hvis 
område Vi har velsignet, for at vise ham nogle af Vore tegn. 
Han er Den Hørende og Den Seende. (17: 1) 

b- (8) Så nærmede han sig og steg ned, (9) og var to 
buelængder borte, eller mindre. (10) Da åbenbarede han for 
sin tjener, hvad han åbenbarede. (419: 8 — 10) 

c- Han er den, der sender tydelige tegn ned til sin tjener 
for at bringe jer ud af mørket og frem til lyset. Gud er fuld 
af medfølelse med jer og barmhjertig. (57: 9) 

Derfor blev det også understreget, at profeter 





130 


De stores 
relationer 


er mennesker: 

a- (79) Det tilkommer intet menneske, at han, når Gud 
har givet ham Skriften, dømmekraften, og profetien, derpå 
siger til menneskene: ”Vær tjenere af mig foruden af Gud!” 
Vær i hellere rabbinere, idet I underviser i Skriften og 
studerer! (80) Og heller ikke, at han befaler jer at tage engle 
og profeter til herrer. Befaler han jer at være vantro, når I 
allerede har overgivet jer til Gud? (3: 79 — 80) 

b- Deres udsendinge sagde til dem: ” Vi er kun mennesker 
ligesom jer; men gud viser godhed, mod hvem afsine tjenere 
Han vil… (14: 11) 

c- Sig: ”Jeg er kun et menneske ligesom jer. Det er blevet 
mig åbenbaret, at jeres gud er én gud.” Den, der håber på at 
møde sin Herre, skal handle retfærdigt og i tilbedelsen af sin 
Herre ikke sætte nogen ved Hans side.” (18: 110) 

I bekræftelsen af Profetens menneskelighed 
er der både praktiske og videnskabelige 
visdomme: 

e Visdommen i at bevare doktrinens uskyld 
og troens renhed, og at beskytte imod en 
sammenblanding af Guds og Profetens 
position. 

e At denne menneskelighed bekræfter 
menneskers formåen. Eksempelet er Profeten, 
eftersom han er et menneske som andre 
mennesker. De kan følge ham og tale med 
ham, og han er ikke en engel af en anden race 
end dem selv, som de ikke kan kommunikere 
med: Sig: ”Hvis engle roligt kunne vandre omkring på 
jorden, så havde Vi sendt en engel ned til dem fra himlen 
som udsending.” (17: 95) 

Det er sandt, at Profeten er ligesom andre 
mennesker i menneskelighed, men han overgår 
dem adskillige grader i nærhed til Gud, for 
han modtog åbenbaring, og blev beæret ved 
at komme op til sin Gud og helt frem til det 
yderste træ, som er et træ af en særlig art, 
der kun findes i den syvende himmel, og ingen 
kan kome nær det ellers. Og han blev beriget 
med Guddommelig kærlighed, beskyttelse og 
opsyn: Vent tålmodigt på din Herres dom! Vi har dig for 
øje. Lovpris din Herre, når du står i bøn! (52: 48) 

